ОКМК футзалчиси Тимур Бердиев ҳалок бўлди - 28.02.2021, Sputnik Ўзбекистон\nФутзал бўйича ОКМК футзал жамоасининг 26 ёшли ўйинчиси Тимур Бердиев автоҳалокатга учраб вафот этди. 28.02.2021, Sputnik Ўзбекистон\nТОШКЕНТ, 28 фев — Sputnik. Футзал бўйича ОКМК футзал жамоасининг 26 ёшли ўйинчиси Тимур Бердиев вафот этди. Бу ҳақда Ўзбекистон футбол ассоциацияси (ЎФА) матбуот хизмати хабар қилмоқда.ЎФА Тимур Бердиевнинг вафоти муносабати билан марҳумнинг яқинлари ва оила-аъзоларига чуқур таъзия ва ҳамдардлик билдирган.“Дарё” нашри маълумотларига кўра, футзалчи 2021 йил 27 февраль, шанба куни Андижондан Тошкентга “Матиз” автомашинасида йўловчи сифатида қайтаётган бўлган. Қамчиқ довонида эса “Матиз”, “Нексия” ва “Тико” автомобиллари иштирокида йўл транспорт ҳодисаси рўй берган. ЙТҲ оқибатида Тимур Бердиев вафот этган. “Тико”да бўлган бир нафар йўловчи эса тан жароҳати олган. Ҳодисанинг бошқа тафсилотлари ҳозирча маълум эмас.Тимур Бердиев 1995 йил таваллуд топган. Унинг футзалдаги фаолияти ҳаваскорлар лигасида бошланган ва “Ардус”, “Пахтакор” ва ОКМК футбол клублари сафида тўп сурган. Профессионал футбол лигаси матбуот хизмати хабарига кўра, Бердиев 2021 йил қишки трансферлар ойнасида Бишкекнинг “Фарватер” жамоасига ўтиши режалаштирилган эди.\n© Пресс-служба Ассоциации футбола УзбекистанаТимур Бердиев


"Қорни тўқ" теримчиларга юзланган Сардор Раҳимхон ҳаммани пахта теришга даъват қилди - BBC News O'zbek\n"Қорни тўқ" теримчиларга юзланган Сардор Раҳимхон ҳаммани пахта теришга даъват қилди\nЎтган шанба куни Самарқанднинг Пайариқ тумани пахта даласида бўлган хонанда Сардор Раҳимхон одамларни пахта теришга даъват қилди. Бир неча видео жойлаган қўшиқчи теримчиларнинг оч қолмаётгани ва қорни тўқ эканлигини қайта-қайта такрорлаган.\nТошкентдан борган эстрада хонандаси теримчилар оч-наҳор пахта теришга мажбурланаяпти, деган тасаввурни қаердан олгани ҳақида изоҳ бермаган.\nВидеони BBC Uzbek нинг YouTube даги каналида томоша қилинг\n"Сизларга қарашвоттими, пулиларни ўз вақтида беришвоттими, ростини этийлар мана", деб камерага ишора қилади қўшиқчи.\n"Ош-овқатийлардан хабар олишвоттими, фақат тўғрисини айтинглар", деб қўшимча қилади у.\nТеримчиларга пахта гулли пиёлада чой, ширмой нон ва ош\nЙиғилганларданг ҳаммаси зўр, деган жавобни эшитган хонанда, "так что азизлар, пахта даласига чиқинглар, бу ҳақиқатдан ҳам халқимизнинг бойлиги. Бу йил ўқитувчи, шифокор ва талабалар пахта чиқарилмаяпти. Хоҳласак хоҳламасак йиғиб олишимиз керак. Ўшани учун ким бўш бўлса чиқинглар. Пули берилвотти, ош-овқати берилвотти, санъаткорлар кевотти. Пахтани ёғингарчилик бошланмасдан териб олиш керак. Ҳақиқий маънода бойлигимиз азиз дўстлар", дейди у.\nInstagram саҳифасига пахта даласидан бир нечта видео жойлаган Сардор Раҳимхон уларнинг остида изоҳ қолдириш функциясини ўчириб қўйган.\n"Ош, Овқат, Турар жой ётоқ ҳаммаси жойида. Ким вақти булса, ким ўзини шу юртнинг фидоий фарзанди деб билса пахтага марҳамат", деб изоҳ қолдирган у ўз видеоси остига.\nЯна бир қисқа видеода теримчиларнинг палов еётгани акс этган. Унда қўшиқчи Сардор Раҳимхон Тошкентдаги наҳорги ошлардаги имом-домлалар каби маъруза қилаётганини эшитиш мумкин.\n"Бу видеони атайин қўйдим, кўрсин гапларимга ишонмаган фитначилар. Дастурхонда Худога шукур ҳаммаси етарли, ҳеч ким оч қомаяпти, ҳаммаси зўр", деб изоҳ қолдирган у.\nСамарқанднинг Пайариқ тумани далада пахта терган қўшиқчи, қўли енгил келиб Нарпай туманида пахта плани бажарилганини айтган.\n"Мана бизда қандай кайфият. Ҳа айтганча бугун қўлимиз енгил келиб Нарпай планни тўлиқ бажарди", дейди у.\nЖойланган видеоларда хонанда фонограмма орқали қўшиқ куйлаб келганини кўриш мумкин.\nЎтган шанба куни "Ўзбекконцерт" бирлашмасидан лицензия олиб фаолият юритадиган кўпчилик хонандалар пахта далаларига сафарбар этилди.\nАсосан Тошкент вилояти далаларига чиққан қўшиқчи актёрлар терган пахтаси ва еган ошлқари акс этган суратлар билан Instragram саҳифаларини тўлдирди.\nХонандалар борган далаларда ноодатий равишда стол-стуллар ташкиллаштирилган. Столларга тўшалган оппоқ дастурхонларда пахта гулли пиёлалар, ширмой нон ва писта-бодомларни кўриш мумкин.\nУшбу ҳолатлар ижтимоий тармоқ фойдаланувчиларнинг кескин кулгусига сабаб бўлган.\nИзоҳ қолдирганлар хонандларнинг ҳаётдан узилиб қолгани ва теримчилар бошқа вақти бундай шароитларга эга бўлмаслигини айтишган.\n"Агар гапларингизга ўзингиз ишонсангиз, сўзларингизга содиқ бўлсангиз марҳамат қилиб пахта терими бошланишидан то якунигача пахта майдонида бўлинг. Бир, икки ой қўшиқ ижод қилмасангиз мамлакат камбағаллашиб қолмайди. Шунинг учун йиғма кроватингизни олиб пахтага чиқинг, эл қатори овқатланинг, ҳар кунлик нормани бажаринг. Ана шунда бу баёнотларингиз хўжакўрсинга эмаслигини исботлайсиз жаноб", деб ёзади Фарҳод Абдураҳмон.\nКўпчилик фикр қолдирганлар артистларни далада томоша кўрсатгунча, халқнинг тўйларида оладиган пулларидан солиқ тўлаб фойдаси тегиши керак, деган фикрларни қолдирган.\n"Сиз ўзингизни артист деб ўйлаяпсизми? Менимча, бир пайтлар кайсидир тепадаги "акахонлари"дан олган хизмат кўрсатган унвонини шу йўл билан отработка қиляпти. Шунчалик қайғурасан экан, борадиган тўйларингдан солиқ тўлаш ҳақида гапириб чиқ. Давлатимиз бюджетига тушади ўша пул ҳам", дейди Avaz Uzakov.\nВидео Би-би-си Араб хизмати ва Arab Barometer ижтимоий сўрови\nБи-би-си Араб хизмати ва Arab Barometer ижтимоий сўрови\nВидео Ўзбекистон: Президент фармони бажармаса ҳам бўлаверадиган ҳужжатми? Камолиддин Раббимов билан суҳбат\nЎзбекистон: Президент фармони бажармаса ҳам бўлаверадиган ҳужжатми? Камолиддин Раббимов билан суҳбат\nВидео Ўзбекистон: Ҳукумат YouTube ва Facebook ни блоклаганини тан олдими?\nВидео Қашқадарёлик Алишернинг мусофирчиликдаги йўли\nВидео Ўзбекистон: Навоийга Мирзиёев сиёсати етиб бормаган\nВидео АҚШ қўшинларини Суриядан чиқариш хабари ИШИДни илҳомлантирдими?


Ўзбекистонда президент сайловида овоз бериш якунланди - 24.10.2021, Sputnik Ўзбекистон\nМамлакат бўйлаб барча сайлов участкалари ёпилди. Комиссия аъзолари овозларни ҳисоблашни бошлашди. 24.10.2021, Sputnik Ўзбекистон\nТОШКЕНТ, 24 окт – Sputnik. Тошкент вақти билан соат 20:00 да Ўзбекистондаги сайлов участкалари ёпилди, деб хабар бермоқда Sputnik мухбири.Мамлакат бўйлаб барча сайлов участкалари ёпилди. Комиссия аъзолари овозларни ҳисоблашни бошлашди.Чет эллардаги Владивосток, Токио, Сеул, Кванджу, Пекин, Шанхай, Гуанджоу, Куала-Лумпур ва Сингапур шаҳарларидаги сайлов участкаларида ҳам овоз бериш жараёнлари якунланган. Ушбу сайлов участкаларида овоз бериш натижаларини аниқлаш, бюллетенларни санаш жараёнлари бошланган.МСК маълумотларига кўра, сайловнинг дастлабки натижалари эртага, 25 октябрь куни соат 16:00 да эълон қилинади.\nТОШКЕНТ, 24 окт – Sputnik. Тошкент вақти билан соат 20:00 да Ўзбекистондаги сайлов участкалари ёпилди, деб хабар бермоқда Sputnik мухбири.\nЧет эллардаги Владивосток, Токио, Сеул, Кванджу, Пекин, Шанхай, Гуанджоу, Куала-Лумпур ва Сингапур шаҳарларидаги сайлов участкаларида ҳам овоз бериш жараёнлари якунланган. Ушбу сайлов участкаларида овоз бериш натижаларини аниқлаш, бюллетенларни санаш жараёнлари бошланган.\nМСК маълумотларига кўра, сайловнинг дастлабки натижалари эртага, 25 октябрь куни соат 16:00 да эълон қилинади.


Горбачев давридаги «ЗИЛ» лимузини янги Maybach нархида сотувга қўйилди (фото) - Daryo\n21:43, 21.12.2020 22028\nГорбачев давридаги «ЗИЛ» лимузини янги Maybach нархида сотувга қўйилди (фото)\nМосквда Горбачев даврига тегишли «ЗИЛ-41047» лимузини сотувга қўйилди. Сотувчи олти метрли седанни 11,5 миллион рублга баҳолаган. Бу пулга янги Maybach Х222 харид қилиш мумкин, деб хабар беради Motor.\nСотувга қўйилган «ЗИЛ-41047» 1987 йилда ишлаб чиқарилган ва 33 йил давомида ҳукумат лимузини 46 минг километргина йўл босган. Сотувчи Собиқ Иттифоқ даврига тегишли автомобиль ўзи мустақил ҳаракатлана олиши, аварияга учрамагани ва реставрация қилинмагани, шунингдек, машинанинг барча ҳужжатлари жойида эканлигига эътибор қаратган.\n«ЗИЛ-41047» лимузини 1986 йилдан бошлаб ишлаб чиқарилганига қарамай, унинг 16 йиллик тиражи у қадар катта эмас: Москва заводидаги конвейердан жами 154 та машина чиққан. Уларнинг барчасига 315 от кучига эга 7,7 литрли V8 бензин двигатели ўрнатилган бўлиб, улар 3 поғонали автомат узатмалар қутиси ёрдамида бошқарилади.\nЛимузин эгаси автомобиль тарихига оид батафсил маълумотлар билан бўлишмаган. Афтидан, у мижозларнинг саволига автомобилни намойиш этиш вақтида жавоб беради.\nАввалроқ АҚШнинг 33-президентига тегишли бўлган Lincoln лимузини аукционга қўйилгани тўғрисида хабар берилганди.\n12:43, 07.11.2021 86432\n12:18, 23.11.2021 43803\nХоразмда 90 О 900 ОА авторақами учун онлайн аукционда кураш тонггача давом этди\n14:25, 11.11.2021 51852\n11:09 Бугун 1091\n10:50 Бугун 4723\n10:38 Бугун 3320\n10:17 Бугун 1939\n«Путиннинг йиллик матбуот анжуманига хорижий агентлар рўйхатидаги ОАВ вакиллари ҳам таклиф қилинади» — Песков\n18:20, 01.12.2021 110048\n16:52, 02.12.2021 85218\n22:47, 01.12.2021 51597\n16:37, 02.12.2021 50886


Туркиялик тадбиркор Воҳид Гунеш.\nЎзбекистонда 8 йил бизнес юритган ва сўнггида 9 ой ҳибсда сақланган "Туркуаз" ширкати раҳбари ўз кечмишларидан дунёни огоҳ этишга бел боғлади.\n9 ярим ойлик ҳибсдан сўнг "Туркуаз" раҳбари юртига қайтди\n46 ёшли тадбиркор, ўз вақтида Ўзбекистонда "Гунеш Текстил" ширкатини очиб, 7 йил ичида даромадини 60 миллион долларлик бизнесга айлантирган Воҳид Гунеш бугун дунё жамоатчилигини бу давлатдаги ҳақсизлик ва зулмдан огоҳ этишга бел боғлаганини айтмоқда.\nВоҳид Гунеш етакчилик қилган ва кейинчалик Ўзбекистонда "Туркуаз" номли йирик хорижий савдо тармоғига айланган ширкат иқтисодий ва сиёсий жиноятлар, жумладан солиқдан бўйин товлаш ва божхонага оид қонунчиликни бузганликда айбланиб, 2011 йилда ёпилган эди.\nШиркат раҳбарияти 40 га яқин қонунбузарлик билан боғлиқ айблов қўйилган ва Ўзбекистон Давлат божхона қўмитаси томонидан тафтиш қилинганда 5 млрд. сўмлик моли мусодара қилингани расман маълум қилинган эди.\nЧорсу савдо марказидаги "маски-шоу"\nИлк тафтиш Божхона ва Солиқ қўмитаси, Ўзстандарт агентлиги, Ўзбекистон Ички ишлар вазирлиги махсус отряди билан бирга 2 март куни "Туркуаз" ширкатининг Тошкент шаҳри марказидаги "Чорсу савдо маркази" — собиқ ГУМдаги биносида ўтказилган эди.\n"Калтаклаш - бу қийноқларнинг энг жўни эди", дея бугун матбуотга сўзламоқда Воҳид Гунеш.\n- Ўтган йилнинг 2 мартида бизни ҳибсга олишди ва 2012 йилнинг 27 январида озод бўлиб, депорт этилдик. Туркияга келдик.\n- Қандай қутулдим... Биласиз энди Ўзбекистонни. МХХнинг Юнусободдаги ҳибсхонасида 5 киши сақландик. Охири биздан 700 минг доллар пора талаб қилишди. "Акс ҳолда укангни, оилангни яна бир карра кўра олмайсан", деб таҳдид қилишди. Кейин Туркиядаги акам буларга 700 минг доллар порани келтирди. Ишимизни судга оширишди. Суддан кейин депортация қилиниб, Туркияга келдик. Шу шаклда жонимизни қутқардик.\n- Биласиз, Тошкентда ГУМда катта савдо марказимиз бор эди. Уни бутун мол-мулки билан мусодара қилдилар. Максим Горкий метро бекати ёнида яна битта кийим-кечак ва озиқ-овқат сотадиган дўконимиз бор эди. Самарқанд шаҳрида эски ЦУМ дейишарди, шу бинода ҳам кийим-кечак сотадиган дўконимиз бор эди, уни ҳам мусодара қилишди. Олмалиқ шаҳрида эса савдо маркази бўладиган бир дўконда иш бошлаётган эдик, уни ҳам олишди. Бундан ташқари, яна бир неча дўкон ва сармоя киритган бизнесимиз бор эди. Буларнинг ҳаммаси тортиб олинди ва биз қўлимизда паспортимиз билан қуп-қуруқ қайтиб чиқдик Ўзбекистондан.\n- Тўғриси, мен бу ўринда конкрет сумма ҳақида эмас, балки бизга бир инсон, хорижлик бир тадбиркор ўлароқ қилинган ҳақсизлик ҳақида гапиришни истар эдим.\nОзодлик: Аммо сиз жуда катта бизнесменсиз ва сиздан мусодара қилинган мулкнинг суммасини қарийб 60 миллион доллар, деб ёзишди. Шу тўғрими?\n- Ҳа, шунақа дейиш мумкин. Лекин айтмоқчи бўлганим буни фақатгина "Туркуаз"га қарши қилинган бир ҳақсизлик, деб қабул қилиш керак эмас. Ўзбекистонда жуда жиддий зулм бор. 2 март куни бизни ва бизнес ҳамкорларимизнинг мол-мулкларини талон-тарож қилишди, ўзимизни калтаклашди ва ҳибсда ҳам қаттиқ қийноқларга солишди. Асосий масала мана шу зулмда, менимча,- дейди туркиялик ишбилармон Воҳид Гунеш.\nЎзбекистон Миллий хавфсизлик хизматининг Тошкент шаҳри, Юнусобод тумани ҳибсхонасида 9 ярим ой сақланган Воҳид Гунеш ўзи ва шерикларига нисбатан оғир қийноқлар қўлланилганини иддао қилмоқда.\n- Нафақат мени, балки мен билан ҳибсга олинган 4 кишини ҳам калтакладилар. Ҳам иш жойимизда, ҳам ҳибсхонада. Кошки фақат калтаклашса эди. Мен сизга айтишим мумкин, биз билан бирга ҳибс қилинган 23 ёшли Ҳайретдин Ўнер, деган қардошимиз бор. Ҳибсдан чиққанимизга 4 ой бўлган бўлса, ҳали ҳам даволанаяпти. Ҳанузгача ошқозон-ичаклари оғир хаста, шифохонада оғир аҳволда қолмоқда. Бундан ташқари, унинг руҳий ҳолати жуда абгор ҳолатга тушган. Хуллас, жуда бир оғир исканжада яшадик биз.\nОзодлик: Гунешбей, "Туркуаз" ширкатига нисбатан конкрет қандай айбловлар қўйилди?\n- Биз нафақат иқтисодий жиноятлар, балки сиёсий жиноятларда ҳам айбландик. Яъни, ўша босқин куни бу талончиликни телевидение ҳам суратга олган эди. Кўргандирсиз, унда савдо марказида намозхоналар борлиги, диний китоблар борлиги, Мустафо Камол Ота туркнинг сурати чиққани, Қуръони карим чиққани айтилди ва булар катта айбдек талқин қилинди. Гўёки, биз диний даъватлар билан шуғулланганмиз. Орадан 8 кун ўтиб эса, божхона хизмати бизнинг молларимизда камчилик топди ва жами 142 минг сўмлик жарима солди. Биз бу жаримани ўтайлик, дедик. Аммо, улар кўнмади ва бизни ҳибсда қолдиришди. Хуллас, ҳозир бизга қўйилган айбловларнинг ҳаммасини аниқ айтиб беролмайман. Аммо, буларнинг ҳаммаси асоссиз айбловлар эди.\nОзодлик: У ҳолда ўзингизни бирор бир шаклда ҳимоя қилишга уриндингизми?\n- Биз бутун мол-мулкимизни шундоққина бердик уларга. Кейин улар бизга гўёки яхшилик қилишди ва 700 минг доллар пулимизни пора ўлароқ олиб, бунга раҳмат дедириб, гўёки жонимизни қутқаришди, юртимизга қайтаришди. Ҳимоя қилиш имкони ҳақида гап бўлиши мумкин эмас. Хўп бизни қўя туринг, аслида мен сизга у ердаги ўта қўрқинчли бир вазиятни айтмоқчиман. У ерда биз зулм остида ўлган одамларни кўрдик. Қўллари, бошлари пачоқланган, танаси парчаланган одамларни кўрдик. У Юнусободдаги ҳибсхонада одамлар на адвокати, на оиласи билан кўриша олади. У ерда жиддий зулм бор, буни дунёга эшиттириш керак.\n- Жуда кўп, кўп. Фақат калтаклаш эмас. Жуда оғир қийноқ бор у ерда. Электр токи билан қийноққа солишади тутуқунларни. Турли қийноқлар борки, агар фақат уриш бўлса, рози бўлардингиз. Уриш унақа оғир қийноқ эмас аслида.\n- Аниқ неча киши эканини билмайман. Лекин, тахминан, 15 киши борлигидан хабарим бор. Улар ҳануз ҳибсда.\nҚийноқлар остида кечган сўнгги 9 ярим ой ва бунга қадар кечган 7 йиллик бизнес фаолиятидан сўнг Ўзбекистондан қуп-қуруқ чиқариб юборилган турк тадбиркори ўзининг улкан ҳақсизликка учраганини иддао қилиб, маҳкамага мурожаат қилди.\nУ 60 миллион долларлик ҳаққини ундириш ва унга нисбатан қилинган қийноқларга масъул шахсларнинг жавобгарликка тортилишига эришиш ниятида эканини айтмоқда.\nАммо, айни пайтда Воҳид Гунеш Ўзбекистондаги бизнес фаолиятига доир тафсилотлар ва унга қўйилган айбловлар бобида очиқ сўзлашдан тийилиб турибди.\nУ ҳуқуқ-тартибот идоралари ва куч ишлатар тузилмалар томонидан жиноятда гумон қилинаётган шахсларга нисбатан қўлланиладиган куч ва қийноқларга кўпроқ эътибор қаратишни мақсад қилганини айтмоқда.\n- Сизга шундай айтай мақсадимни: сукут сақлаш билан ҳеч ерга ета олмаймиз. Бундай ҳақсизлик ва зулмни кўрган инсон ўлароқ биз сукут сақламаслигимиз керак. Биз ўзимизга ва бошқа инсонларга бўлган зулм ҳақида гапиришимиз керакки, бу улкан зулмни дунё эшитсин, билсин! Мол-мулкимга келадиган бўлсак, мен Туркияда маҳкамага мурожаат қилдим. Иш бошланди ва ўз ҳаққимни ундириш учун охирига қадар ҳаракат қилиш ниятидаман. Ишончим комилки, бу ҳақсизлик ва зулм жавобсиз қолмаслиги керак! - дейди туркиялик 46 ёшли тадбиркор, Ўзбекистонда мулки тўла мусодара қилинган "Туркуаз" ширкатининг эгаси Воҳид Гунеш.\n"Туркуаз" ширкати Ўзбекистонга илк бор 2004 йилда "Гунеш Текстил" номи остида сармоя киритган эди.\n2011 йилнинг 2 мартида бу тармоқ орасида энг йириги бўлган Тошкент шаҳридаги "Туркуаз" савдо мажмуига қилинган қора ниқоблилар рейди турк матбуотида ҳам кенг ёритилган ва хусусан, "Haber" агентлиги қора ниқоблилар сони 500 дан ортиқ экани ҳақида ёзган эди.\nЎзбекистон томони бу бизнес ортида талай қонунбузарликлар, хусусан, солиқдан бўйин товлаш, божхона тартибини бузиш ҳамда таъқиқланган диний-сиёсий даъват билан шуғулланганлик каби қонунбузарликлар аниқланганини иддао қилган.\nВоҳид Гунеш эса бу айбловларнинг ҳаммасини асоссиз, деб айтмоқда.\nАйни пайтда ўта коррупцион давлат экани халқаро миқёсда бир неча йиллардан буён таъкидланиб келаётган Ўзбекистонда хорижлик сармоядорлар маҳаллий амалдорлар билан ноқонуний муносабатларга киришиш зарурати остида қолиши ҳам эътироф этиб келинади.\nТурк матбуотида берилган сўнгги хабарларга кўра, шу тариқа бор будидан айрилиб, бунинг устига хаста бир ҳолда Туркияга қайтарилган тадбиркор, ўз ҳаққи учун кураш бошлаганини айтган Воҳид Гунешни Ўзбекистонда ҳақсизликка учраган бошқа йирик турк тадбиркорлари ҳам қувватлаш ниятини билдирган.


Украинанинг собиқ мудофаа вазири Россияда терактлар содир этишни таклиф қилди\n08:26 / 04.07.2017\nВиктор Юшенко президентлиги вақтида Украина мудофаа вазири лавозимини эгаллаган Анатолий Гриценко Россия ҳудудида терактлар содир этишга чорлади. У бундай таклифни "112 Украина" телеканалига берган интервьюсида билдирди.\nГриценконинг фикрича, бир неча юқори лавозимдаги ҳарбийлар ҳалок бўлган Киев ва Мариуполедаги портлашларга худди шундай йўсинда жавоб бериш керак. "Агар бу президент учун ўйин эмас, ҳақиқатан уруш бўлса, унда Киев ёки Мариуполда ҳавога учган ҳар бир машинага жавобан Таганрог ёки Москвада иккитадан машина учиши керак", деб айтди Гриценко.\nЖорий йилнинг биринчи ярмида Украинада терактлар оқибатида ҳарбий тузилмаларнинг бир қатор зобитлари ҳалок бўлган. Қурбонлар орасида Украина хавфсизлик хизмати полковниклари Александр Хараберюш ва Юрий Возний, Украина мудофаа вазирлиги разведка бош бошқармаси махсус вазифаларни бажариш қўшинлари бошлиғи Максим Шаповал бор. Уларнинг барчаси автомобиллар портлатилиши оқибатида ҳалок бўлган.\nГриценко ўзининг баҳсли гаплари билан танилган. Мисол учун у 2014 йил июнда Россия президенти Владимир Путинга суиқасд уюштирилишини маъқуллашини айтган. Бундан ташқари, у Россия самолётлари ва поездларини йўқ қилишга чорлаган.


«Навоийазот» яқинида ўтган дарёда балиқлар ёппасига заҳарланиб, нобуд бўлди - EFFECT.UZ\n. 12:46 | 09.10.2021\nНавоий вилоятидан ўтган Зарафшон дарёсининг балиқлари оммавий равишда нобуд бўлди. Бу ҳақда Давлат экология қўмитаси хабар бермоқда.\nҚўмитанинг маълум қилишича, аналитик лаборатория масъул ходимлари, Кармана тумани Экология инспекцияси давлат инспекторлари, вилоят Ветеринария лабораторияси ва “Навоийазот”нинг Санитар лабораторияси мутахассислари дарёнинг 5 та нуқтасидан таҳлил намуналари олган.\nНатижада азот аммоний 21 маротаба, азот нитрат 2,6 маротаба, азот нитрит 60 маротаба, хлоридлар 1,3 маротаба, мис ионлари 2,1 маротаба белгиланган меъёрлардан юқорилиги ҳамда дарёда ёппасига заҳарланиш юзага келганлиги аниқланди. Дастлабки ўрганиш-суриштирув ишлари давом этмоқда.


Ўзбекистон Ёшлар иттифоқи ташаббуси билан пойтахтимиздаги Ёшлар марказида “Ватан келажаги ёшлар қўлида “ шиори остида прокурор ва ёшлар учрашуви бўлиб ўтди.\nАндижондаги қалъа нимаси билан аҳамиятли? (Фото)\nАндижон вилоятида зиёрат масканлари кўп. Шу боис ҳудудда ички сайёҳлик салоҳиятини ошириш имкониятлари бисёр. Бироқ, тарихий обидалар кам. Бу эса чет эллик меҳмонлар эътиборини жалб қилиш учун бироз тўсқинлик қилади. Ахир, ҳар қандай хорижлик мамлакатнинг тарихига қизиқади! Лекин Андижон шаҳрида...\nShowing 1-20 of 1,424 items.


Yle финн телерадиокомпанияси эълон қилган қалбаки ҳужжатлардан бири\n11 июль куни Финляндия Migri иммиграция хизматиЎзбекистондан келиб Финляндияда ишлаётган жами 139 ишчига депортация тўғрисида ҳужжат тақдим этганини эълон қилди. Ўзбекистонлар Финляндияда сохта дипломлар билан ишлаганликда айбланмоқда.\nАммо улар ўз дипломини 3 ойлик ўқув курсларини битириб олганини айтмоқда. Мигрантлар мамлакатдан чиқариб юбориш тўғрисидаги қарор устидан Ҳельсинки судига мурожаат қилди.\nФинляндия миграция идораси ўзбекистонлик гражданларни қалбаки дипломлар билан ишлаётганликда айблаб, мамлакатдан бадарға қилиш тўғрисида май ойида қарор қабул қилган эди.\nМиграция хизматининг маҳаллий матбуот орқали эълон қилинган ҳужжатларига кўра, депортация қилинаётганларнинг деярли ҳаммаси “Туямўйингидрострой” трестининг Ўқув комбинатида қурувчиликнинг турли йўналишларида таҳсил олгани тўғрисида диплом тақдим этган.\nДипломга қўйилган муҳрда “Ўзбекистон Сув хўжалиги қурилиши давлат қўмитаси; “Туямўйингидрострой” қурилиш-монтаж трестининг Ўқув комбинати” деб ёзилганини, диплом 1999 йилда берилганини кўриш мумкин.\nДипломлар 1993 йилда ёпилиб кетган ўқув комбинати номидан берилган\nТекширувчилар ҳужжатлар жуда ёмон сифатда, оддий принтерда чоп этилгани, сертификатлар рақамлари бир хилда чиқарилганини эълон қилишди.\nБу иш тафсилотларини Озодликка сўзлаб берган Ҳельсинкидаги ўзбеклар жамияти раҳбари Мавлуда Пейпонен дипломларнинг сохталиги ўтган йилнинг октябрида Финляндия чегарачилари томонидан аниқланибди, дейди:\n- Муаммо айнан дипломларда. Депорт берилаётган мана шу 140 кишининг диплом рақамлари бир хил экани маълум бўлибди. Кейин, бу диплом 1993 йилда ёпилиб кетган ўқув маркази томонидан ёзиб берилган экан. Дипломлар хатолар билан ёзилганини кўриш мумкин. Гап шундаки, улар ҳужжат топширганида дипломнинг фақат нусхасини сўрашади, шу боис “қалбакиси ҳам бўлаверади”, деб ўйлашган бўлса керак. Диплом илгари сўралмас эди – охирги 4-5 йилда бундай талаб жорий қилинди. Чунки ўзбекларимиздан ташқари Шарқий Европа, Сурия ва Яқин Шарқдан келган муҳожирлар кўпайиб кетди. Масалан, 2015 йилларда Финляндия 10 минг қочқинни қабул қилди. Ўзбекистонликлар Россияда ҳам ҳеч қандай дипломсиз ишлашадику?! Қалбаки диплом чегарада аниқланиб, қолганларга чиқишибди. Улар ҳаммаси Хоразмдан, қариндошлар. Бу ҳужжатлар Россияда, Ўзбекистонда – пулга истаган жойингизда тайёрлаш мумкин Ўзбекларимиз финларнинг соддалиги ва ишонувчанлигидан фойдаланишган, - деди ўзбек диаспораси раҳбари.\nСуҳбатдошнинг айтишича, қурувчиларни депорт қилиш тўғрисида қарор шу йилнинг май ойида қабул қилинган. У 10 йилча ишлаб келаётган ўзбекистонлик бу қурувчилар орасида жанжаллар ҳам бўлиб турганини эслади. У 2015 йилдан олдин келган ўзбек муҳожирларининг айримлари уй-жойли, оилали бўлган, деди.\nМаълум қилинишича, бугунгача Финляндиянинг бир нечта саноат марказлари қурилиш ишларига 800 га яқин ўзбек ватандоши жалб қилинган.\nФинляндиянинг Migri иммиграция хизмати “Туямўйингидрострой” қурилиш-монтаж трестининг Ўқув комбинати борасида Ўзбекистоннинг Латвиядаги элчихонасига сўровнома юбориб, бундай ташкилот ҳақиқатан 1993 йилда ёпилиб кетганини тасдиқлаганини эълон қилди.\nЎзбекистоннинг Ригадаги элчихонасида Озодлик сўровига Финляндиядаги ўзбек қурувчилари борасида "ҳеч қандай ҳужжат тақдим этилмаганини" билдириш билан кифояланишди.\nБунинг ортидан бошланган оммавий текширувлар яна 240 нафар ўзбекистонлик қалбаки ҳужжатларни тақдим этганини аниқлади ва улар ҳам “доимий яшашга рухcатнома”лардан маҳрум этилгани айтилди. Migri жами сохта ҳужжатлар эгалари 400 кишига яқинлашганини билдирди.\nҲельсинкида яшаб келаётган яна бир собиқ ватандош – шоир ва муҳаррир Ҳамдам Зокиров ўзбекистонлик ишчилар Россиядан кўра кўпроқ ҳақ олсаларда, ҳатто Финляндияда оғир шароитларда яшаб келишларини айтади.\n- Уларнинг айримлари қандайдир йўллар билан Эстониядаги даллоллар ёрдамида Финляндия ишчи визасини олишган экан. Уларнинг аксари жуда аянчли аҳволда ҳам ишлаб келишгани, иш берувчиси қўлида деярли қулдек ишлатилганини биламан. Уларга биз ўз ҳуқуқлари учун курашишни ҳам тавсия қилганмиз, аммо кўпчилик қўрқарди қарши чиқишга. Айтишларича, бу текширувлар бир нечта муҳожир узаро жанжаллашиб қолгани ва биттаси бошқаси устидан полицияга хабар берганидан кейин бошланган, деди Ҳамдам Зокиров.\nҲамдам Зокиров, шунга қарамасдан, ўзбекистонлик ишчилар меҳнаткашлиги ва маҳоратли устачилиги учун фин иш берувчилари томонидан қадрланиб келганини ҳам маълум қилди.\nАйни пайтда, Миграция хизмати қарори ортидан Финляндия Қурилиш саноати конфедерацияси (RT) қурувчи ўзбекларнинг депортацияси мамлакат қурилиш секторини фалаж ҳолатга келтириши мумкинлигидан огоҳлантирди. Конфедерация раҳбарияти ўзбекистонлик ишчилар асосан саноат комплексларида бўяш ва сувоқ қилиш ишларига жалб қилинганини билдирди.\n2018 йилда Финляндиядан 18 нафар Ўзбекистон ватандоши миграция қоидаларини бузгани учун чиқариб юборилган бўлса, 2017 йилда бирорта ҳам ўзбек депорт қилинмаган.\nОзодлик депортация бўлганларнинг бир қисми Ўзбекистонга ёки бошқа мамлакатларга чиқиб кетганини аниқлади.\nҚўлида депорт қоғози бўлган хоразмлик Тоҳирбек шулар жумласидандир. У Ўзбекистонда бу дипломни олиш учун ҳақиқатан ўқув машқларига 3 ой қатнагани ва фин миграция ҳукумати қарори устидан судга шикоят қилганини Озодликка сўзлаб берди.\n- 100 дан кўп одамга депорт эълон қилди. Дипломингиз фалшивий экан -чиқиб кетишингиз керак экан”, деб май ойида айтишди. Лекин биз билмаган эдик уни фалшивий эканини. Сен 30 кун ичида чиқиб кетишинг ё судга оширишинг керак, дейишди. Кўпчилик кетишни бошлади. Декабрь ойида 10 болани депорт қилишганди.\n2005-2006 йилларда Хоразмдан бир нечта болалар келган ва бизларни Москва орқали фирмадан чақиртириб олган ишга, ўзлари ҳужжатларни тайёрлаб. Ўзбеклар асосан Эспо, Эсмики ва Вантаа шаҳарларида ишлайди. Лекин, биз 3 ой ўқиганмиз, қурилишга борганмиз: қандай қилиб дипломлар фалшифий чиққанини билмадим. Биз бу ерда сувоқ, краска ишларидамиз. Ҳозир ишимизни судга оширдик, деди депортацияга тушган ўзбек муҳожири.\nФинляндия Иммиграция хизмати сохта ҳужжатлар билан мамлакатга кириб келган ўзбек муҳожирларига 2 йилга Шенген ҳудудига кириш тақиқини қўйганини маълум қилди.


Шавкат Мирзиёев Хоразм вилоятига ташриф буюрди – Газета.uz\n1 декабр, чоршанба COVID-19 Ob-havo Zira Вакансиялар\nШавкат Мирзиёев Хоразм вилоятига ташриф буюрди\nЎзбекистон Президенти ислоҳотларнинг бориши билан танишиш мақсадида Хоразм вилоятига ташриф буюрди.\nLotinchada 28 январ 2017, 09:09 Сиёсат\nЎзбекистон Президенти Шавкат Мирзиёев 27 январь куни вилоятда ижтимоий-иқтисодий ислоҳотларнинг бориши ва халқ билан мулоқот қилиш мақсадида Хоразмга ташриф буюрди. Бу ҳақда ЎзА хабар берди.\nДавлат раҳбари вилоятга ташрифини музей-қўриқхона — Ичан-қалъа мажмуасидан бошлади. Президент Паҳлавон Маҳмуд мақбарасини зиёрат қилди, Матниёз Девонбеги мадрасасида бўлди. У Хива шаҳрининг тарихий қисмида амалга ошириладиган бунёдкорлик ишлари режаси, Исфандиёрхон қабул маросимлари уйи ва Нуриллабой сарой мажмуасини реконструкция қилиш лойиҳалари билан танишди.\nПрезидент Хоразмнинг туризм борасидаги имкониятларини тўлиқ ишга солиш, янги йўналишлар ташкил этиш ва уларни жаҳон бозорларида тарғиб қилиш, меҳмонхоналар ва транспорт инфратузилмасини ривожлантириш зарурлигини таъкидлади.\nУрганчдан Хивагача темир йўл ва Хива шаҳрида замонавий вокзал барпо этиш, бу йўлда электропоездлар, келгусида юқори тезликда ҳаракатланувчи «Afrosiyob» тезюрар поезди қатновини йўлга қўйиш лозимлиги қайд этилди. Шаҳарнинг туризм жозибадорлигини ошириш мақсадида сайлгоҳ кўчалар ташкил этиш ва кечки сайр имкониятини яратиш, уларда миллий урф-одатлар ва кўнгилочар дастурларни намойиш қилиш бўйича кўрсатмалар берилди.\nШундан сўнг Шавкат Мирзиёев 2006 йили ЮНЕСКО шафелигида 1000 йиллиги нишонланган Хоразм Маъмун академиясига ташриф буюрди. Бу ерда 41 илмий ходим, жумладан, 7 фан доктори, 19 фан номзоди Хоразм давлатчилик тарихи, бу заминдан етишиб чиққан олимларнинг жаҳон фани ва маданияти ривожига қўшган ҳиссаси, Хоразм меъморий ёдгорликларини биологик, физик ва бошқа салбий таъсирлардан ҳимоя қилиш, ҳудуддаги экологик ҳолатни яхшилаш, ер-сув ресурсларидан оқилона фойдаланиш, тупроқ унумдорлигини ошириш, воҳа шароитига мос қишлоқ хўжалиги ўсимликларини иқлимлаштириш, шўрланиш ва чўлланишнинг олдини олиш каби йўналишларда илмий тадқиқотлар олиб бормоқда.\nПрезидент Хива туманидаги «Болтабой оқсоқол» фермер хўжалигида ташкил этиладиган балиқчилик комплекси лойиҳаси билан танишди. Бу ерда увилдириқларни интенсив усулда етиштириш ва ҳавзаларга юқори тиғизликда ўтказишга ихтисослашган Вьетнам технологияси асосида балиқ етиштириш ва уни қайта ишлашни йўлга қўйиш режалаштирилган. Одатда бир гектарлик ҳавзадан ўртача 15−20 центнер балиқ олинади. Вьетнам технологияси самарасида бу кўрсаткич 400 центнергача етади.\nДавлат раҳбари «Хива наслли парранда» масъулияти чекланган жамияти томонидан ташкил этилиши режалаштирилган паррандачилик маркази лойиҳаси билан танишди. Корхонада Италия ва Хитой ускуналари асосида йилига 51 миллион дона тухум, 1 миллион 40 минг дона жўжа етиштириш мўлжалланмоқда.\n«Бу ҳар бир хонадонга 100 тадан жўжа тарқатиш, аҳоли фаровонлигини ошириш имконини беради», — қайд этади ЎзА. Президентимиз Хива тумани Чодра қишлоғида Хурсанд Мадримов ва Оллаберган Раҳимов хонадонларига кириб, уларнинг турмуш шароити, даромадлари билан қизиқди. Томорқадан самарали фойдаланиш, лимон, ёнғоқ, анор, анжир каби сердаромад экинлар экиш зарурлиги ҳақида сўз борди.\nШавкат Мирзиёев Янгиариқ туманида ташкил этиладиган ип-газлама ишлаб чиқариш корхонаси лойиҳаси билан танишди. Аввалги «Янгиариқ текстиль» масъулияти чекланган жамияти биносида иш бошлайдиган янги корхонада йилига қарийб 20 миллион квадрат метр маҳсулот ишлаб чиқариш, 6 миллион долларлик маҳсулот экспорт қилиш, 150 иш ўрни яратиш режалаштирилган.\nШу туманда яна бир истиқболли лойиҳа — замонавий типдаги чорвачилик комплексини ишга тушириш мўлжалланмоқда. Халқ банки кредити асосида «Тилло домор» хусусий корхонаси томонидан ташкил этиладиган ушбу мажмуада 2 минг бош қорамол боқиш, йилига 4 минг 100 тонна сут, 200 тонна гўшт тайёрлаш режалаштирилган.\n«Ўзбекнефтгаз» компанияси томонидан ташкил этилаётган пластмасса заводи лойиҳаси ҳам намойиш этилди. Бу ерда 3,5 минг тонна полиэтилен ва полипропилен гранулаларини қайта ишлаш асосида турли сиғимли сув идишлари, шунингдек, яшик ва қутилар ишлаб чиқариш мўлжалланмоқда. Президент ушбу лойиҳаларнинг рентабеллиги билан қизиқди. Бундай корхоналарни бошқа туманларда ҳам ташкил этиш, одамларни иш билан таъминлаш бўйича кўрсатмалар берди.\nШавкат Мирзиёев Боғот туманида 200 гектар майдонда токзор ташкил этиш лойиҳаси билан танишди. «Ўзвиносаноатхолдинг» холдинг компанияси тизимидаги «Хоразм узуми тайёрлов савдо» масъулияти чекланган жамияти томонидан барпо этиладиган боғда йилига 3 минг тонна узум етиштириш, 210 кишини иш билан таъминлаш кўзда тутилган. Шунингдек, 200 гектар майдонда гурвак, кичкинтой, гулоби, зар гулоби каби экспортбоп қовун навлари экиш режалаштирилган.\nБоғот тумани Миришкор қишлоғидаги хонадонларда иссиқхона ташкил этиб, лимон, ёнғоқ, помидор, бодринг каби харидоргир маҳсулотлар етиштириш борасида олиб борилаётган ишларга ҳам эътибор қаратилди.\nПрезидент Ҳазорасп туманига ташрифи чоғида Хоразм вилояти қишлоқ хўжалигини сув билан таъминлайдиган Тошсоқа магистрал каналида амалга оширилаётган реконструкция ишлари билан танишди. Ушбу каналда сув сатҳи пасайиб кетгани сабабли далаларни насос ёрдамида суғориш талаб этиларди. Умумий қиймати 145 миллион доллардан ортиқ бўлган ушбу лойиҳа доирасида Тошсоқа, Шовот, Полвон Ғазовот ва Ғазовот каналларининг 305 километри реконструкция қилиниб, канал туби кўтарилади. 21 янги канал ва 607 гидротехника иншооти қурилади. Бунинг натижасида 280 га яқин насос олиб ташланиб, йилига 14 миллиард сўмдан ортиқ маблағ тежалади.\nШавкат Мирзиёев фармони билан «Ҳазорасп» эркин иқтисодий зонаси учун ер участкаси ажратилиб, уни зарур муҳандислик-коммуникация инфратузилмаси билан таъминлаш ишлари бошлаб юборилган. Ҳозиргача ушбу ҳудудда енгил саноат, машинасозлик, электротехника, фармацевтика, чарм-пойабзал, қурилиш материаллари ишлаб чиқариш қувватларини жойлаштириш бўйича 50 дан ортиқ лойиҳа тайёрланган.\nУрганч шаҳрида Хоразм вилояти фаоллари билан учрашув бўлиб ўтди. Йиғилишда вилоятни ижтимоий-иқтисодий ривожлантириш, аҳоли турмуш даражасини янада ошириш, ёш авлодни тарбиялаш ва иш билан таъминлаш масалаларига алоҳида эътибор қаратилди.\n«Газета.uz» 6 731\nУрганчда Россия тиббиёт муассасалари филиали ва клиникаси очилади 30 январ 2017, 08:16\n30.11 Жаҳон янгиликлари дайжести\n30.11 30 ноябрь куни Ўзбекистонда содир бўлган энг муҳим хабарлар дайжести\n30.11 «Америкадаги ўзбекистонликлардан ватанда катта-катта ремиттансларни кутишади». Америкада ишлаётган тадқиқотчи Саидазиз Аъзамов билан суҳбат\nҚорақалпоғистон қўриқхонасида уч кун давом этган ёнғин 35 гектар ўрмонга зарар етказди\n«Вакциналар COVID-19`нинг ҳар қандай мутацияга учраган штаммида самара беради». Нурмат Отабеков — Omicron ҳақида


Ироқдан олинган хабарларга кўра, мамлакат ғарбидаги жангларда етти америка аскари ҳалок бўлган.\n09 март 2021, Тошкент вақти: 00:25\nБу ҳақда АҚШ ҳарбийлари баёнот берди. Ҳарбийларга кўра, америка аскарлари душанба куни ўлдирилган. Уларнинг олти нафари Хадиса шаҳрчаси яқинидаги жангларда, яна бири Ҳит шаҳарчасида рўй берган портлашда ҳалок бўлган.\nБошқа хабарларга кўра, бугун худкуш шахс Бағдод марказидан ўтаётган АҚШ патрули олдида машинасини портлатган. Воқеада бир неча киши жароҳатланган.\nБугун эрталаб жанггарилар Бағдод полицияси расмийсини ўлдирган.\nШунингдек, Бақуба шаҳарчасида худкуш содир этган портлаш оқибатида бир киши ҳалок бўлган ва тўққиз киши жароҳатланган.


«Камтар»лиги кибридан нишон — XUTBA.UZ\n25 05 2018 - 12:32 / - Мақола\nЎзини бағоят ҳақир тутувчи одам кимлардадир хайрихоҳлик туйғусини уйғотса, кимларнингдир нафратини қўзғайди. Аммо, биз-чи, биз ўша одамни тўғри тушунамизми? Ўзимизни-чи, бошқаларни-чи? Ҳаммани қизиқтирадиган ана шу саволга ислом руҳиятшуноси, шахс ва корпоратив ривожланиш тренери, мураббий Ойша Анастасия Корчагина жавоб беради.\n– Одамлар кўпинча ўзларини йўқотиб қўяди ва уст-устига хатолар қилади. Ўзни англаш учун нима қилиш керак? Бир тарафдан, биз ўзимиз ҳақимизда кўп нарса билмаймиз – танамиз, қалбимиз, онгимиз ва онгимиз остида нималар кечаётганини англай олмаймиз. Бошқа тарафдан, шайтон аслликни устамонлик билан кўздан пана қилади. Ана шу сабабларга кўра, кўпинча ўзимизни аслида қандай бўлсак, шу ҳолимизча кўра олмаймиз, ўзимизга ҳар тарафдан қараб кўриш тўғрисида ўйламаймиз. Бу эса ўзимизни ўзимиз сезмаган ҳолда бошқалар билан қиёслашга вақт сарфлашимизга сабаб бўлади. Ана шу қиёслашимиз ниҳоясида ўзимизни бировдан яхши ёки ёмон деган хулосага келамиз.\nЎзни бошқалардан афзал ҳисоблаш бу – ошкора мутакаббирлик. Ўзни бошқалардан паст тутиш эса ўзини хақир тутиш деб баҳоланади. Аслида бу айнан ўша мутакаббирликнинг оёғи осмондан бўлиб турган кўриниши, холос. Шу сифат халқ ифодасида “Ўта камтарлик ҳам мутакиббирликдир”, дея ифодаланади. Инсонлар бошқалардан ажралиб туриш учун ўзини қандай тутса-тутаверсин, барибир, моҳият ўзгармайди – Аллоҳ таолонинг олдида барчамиз баробармиз. Ана шундай кўзга чалинмас, аҳамиятсиздек кўринган нарсалар замирида шайтоннинг ҳийлалари гўёки табиий ҳиссиётлар ва ўзига-ўзи ачиниш туйғуси қиёфасида намоён бўлади. Бироқ ушбу ҳиссиётлар ва ўзига ачиниш туйғуси инсоннинг ҳаётида ҳеч қандай ўзгариш ясамайди. Аксинча, у худди оёққа боғланган оғир тошга ўхшаб ғамгинлик ва бахтсизлик комига тортаверади. Бизни яратган Раббимиз ҳар биримиз ўзимиз ҳақида билмаган нарсаларимизни билади. У бизга ўзимиз ҳақида маълумот берар экан, бу билан ўзимизга ҳам, бошқаларга ҳам зарар етказиб қўйишимиздан сақлайди. Аллоҳ таолонинг амрларига оғишмасдан амал қилиб яшаган кишига, эҳтимол, ўзи ҳақида ҳамма нарсани билиши шарт ҳам эмасдир. Бироқ бундай ҳолатда ҳаёт кечириш учун кишининг иймони ниҳоятда мустаҳкам бўлмоғи даркор. Пайғамбаримиз Муҳаммад соллаллоҳу алайҳи васалламдан, авлодлар алмашинувини ўртача 20 йил деб олганимизда, 70 авлод ажратиб туриши маълум бўлади. Бу вақт ичида авлодларнинг динни қабул қилиб олиши чоғида кўплар “шамол остида” қолди, кўп нарсалар тўхтатилди.\nЖавобсиз саволларга жавоб топиш учун ёши улуғ кишиларни кузатиш, уларни тушунишга ҳаракат қилиш керак. Нима учун шундай? Нуронийларнинг фикрлаши шундай, улар изоҳга муҳтож. Бундан ташқари, инсон ўзи тушунмаган нарсани ўзгартира олмайди. Биз эса фикрларимиз, ҳис-туйғуларимиз, хатти-ҳаракатларимизнинг ҳаммасини ҳам тушуна олмаймиз. Ҳа, айнан нима учун шундай. Нима учун биз билан, бошқача эмас, айнан шу ҳодиса юз бераётганини ҳам билмаймиз. Танамиз ва миямизда юз бераётган ҳодисалар жараёнини билишимиз учун анатомия, физиология, психология, педагогика, неврология каби фанларни пухта ўзлаштирмоғимиз даркор.\nБиз билан муносабатда бўладиган одамлар билан муомалада хатога йўл қўймаслик учун нима қилиш керак? Атрофимиздагиларда биз ўзимизда бор нарсани тасодифан сезиб қоламиз. Бундан одамларга нисбатан муносабатимиз қатъиятсизроқ ва объективроқ деган маънони тушуниш мумкин бўлади.\nАёнки, самимий муомалада бўлган одамларнинг хатти-ҳаракатлари савол туғдирмайди. Шунинг учун низоларга эътибор қаратамиз. Икки одам ўртасидаги муомала ҳақида гапирар эканмиз, бизнинг муносабатимиз нисбий бўлишини ҳар доим ҳам билавермаймиз. Чунки бизга гапирган одамга аниқ унинг гапининг миқдорича жавоб бердикми, йўқми – буни кафолатлайдиган асос йўқ. Чунки бизда икки тарафнинг гапини солиб тортадиган тарози йўқ. Бундай тарозининг бўлиши хаёлимизга ҳам келмайди. Аммо озгина “оғирлик” ҳам Қиёмат тарозисида тортилиб, унинг учун ҳисоб беришимиз керак бўлади.\nМожароли ҳодисалар шуни кўрсатадики, сизга хуруж қилган одамнинг руҳиятидаги нотинчлик сизникидан ёмон аҳволда ва у ўзи сезмаган ҳолда ўзининг ҳолатини яхшилишга ҳаракат қилади. Бу у сизга зарар етказишни истайди деган эмас, албатта. Кўп ҳолларда у ўзининг ташвишлари билан банд бўлади. У ҳолда нега ғижилашлашмоқчи бўлиб югуради? Бунда у ўзи одатланган усулдан фойдаланади. Бироқ бу ҳали можаро дегани эмас. Можаро иккинчи одам ҳам унга худди у сўзлаган оҳангда жавоб берганидан сўнг бошланади. Чунки иккинчи одам ҳам айни сиқишилишдан азият чекаётган бўлади ва ана шу “ёмонлик”дан чиқиб олиш учун уқувсиз ҳаракат қилади.\nҒаламислик – ҳали можаро дегани эмас. Сизнинг жавобингиз ҳам можаронинг ярми, холос. Ғаламиснинг кейинги қадами – ҳақиқий можаро бўлади. Ғаламислар, гарчанд тажовузкорона ҳаракат қилса ҳамда ташқи кўринишидан жисмонан кучли бўлса-да, ҳамиша руҳан заиф бўлади. Аммо биз кўпинча тажовузни куч сифатида қабул қиламиз. Шунинг учун унинг босимидан чўчиймиз ва ҳатто ўзимизни унинг ҳужумидан ҳимоя қилишга шайланамиз. Шу вақтда эпчил нафс орага тушади ва ўзига ёқмаган нарсага чаққонлик билан жавоб беради. Ана шу билан можаро тўлиқ таъминланади. Ҳа, ғалвани бошлаган ғаламис жисмонан бақувват бўлиши мумкин, лекин бу у жисмоний зарар етказади дегани эмас.\nБиз нафсни кўп ёдга оламиз. Нафснинг қандай қилиб шайтоннинг йўриғига юраётганини фарқлаш мумкин? Нафс – бизга нима ёқиши ва ёқмаслигини билдирувчи индикатор. У тўғридан-тўғри “Мен шуни истайман. ҳаммаси менинг хоҳлаганимдек бўлишини истайман”, дея талаб қилади. Агар бизга бирор нарса ёқмаса, у “Буни дарров мен истагандек қилинг!” мажбурламоқчи бўлади. Борди-ю, унинг айтганидек бўлмаса, “Мен буни шу ҳолича қолдирмайман! Ё бунинг учун қасос оламан ёки сизни бу ишни мен истагандек қилишга мажбур этаман”, дея пўписа қилишга ўтади. Шайтон нафснинг ана кайфияти ва ҳолатидан фойдаланиб қайсидир масалаларда унга ён беришимизга ундайди. Масалан, бизга ёқмайдиган гап айтилганда, нафсимиз бу гапнинг ёқмаганидан таъсирланади. Шу чоқда шайтон бизни дилозорлик қилган кишига жавоб қайтариб – уни ҳам ҳақорат қилишга, ранжитишга ундайди.\nШайтоннинг алдовига учишдан фақат соғлом фикр сақлайди. Агар биз ниятни тўғри қилишга улгурган бўлсак, агар биз эҳтиросларимизни бошқара олсак, сўз ва ҳаракатларнинг унчалик аҳамиятли эмас эканини ёдга оламиз.\nХўп. муомала учун муҳими нима? Бизнинг фикримизча, сўз диалогнинг 7-8 фоизи холос. Қолган “гаплар” сўз билан айтилмайди, оҳанг, имо-ишоралар, шамали ҳаракатлар билан гапирилади. Нозик хилқат бўлган аёлларнинг хавфсизлиги учун Аллоҳ таоло “диалогнинг катта қисмини яширадиган қилиб” уларни кенг-мўл либосларга ўраб-чирмаб муҳофаза этиб қўйган. Бунда аёллар ўзларининг эҳтиросга бой табиатидан келиб чиқиб “ортиқча гап гапириб қўймаслиги” эътиборга олинган.\nАслида оҳанг, имо-ишора, шамали ҳаракатлар билан қанча гап айтилгани ва бизнинг унга қанчалик муносабатда эканимиз муҳим. Инсоннинг нимани гапиргани ва нимани бажаргани ва бизнинг нимани эшитганимиз ва кўрганимиз – бутунлай фарқли нарсалар. Чунки биз кўрган ва эшитганларимизни ўзимизнинг тасаввуримиз, тажрибамиз ва ишончимиз элакларидан ўтказиб оламиз. Гапираётган ва ишлаётган одам ҳам ўзининг ана шу хусусиятларидан келиб чиқади. Унинг назарида ниҳоятда гўзал ва эзгу иш бўлиб кўринган нарсаларни биз ҳақорат ёки шунга ўхшаш нарса деб тушунишимиз мумкин. Гапираётган одамнинг айтганларига масъулияти ниятига қанчалик боғлиқ бўлса, тинглаётган одамнинг ҳам эшитганларини қай даражада англаши ниятига боғлиқдир. Уларнинг орасида икки нафс ва икки шайтоннинг ҳаётий тажрибалари, икки сидра ишонтириш воситалари мавжуд. Ана шундай икки қарама-қаршилик оралиғидаги масофа шундан далолат берадики, гўёки биз бир-биримизни тушунганга ўхшасак-да, аслида ундай эмас. Тушунарли бўлмаган нарсани аниқлаштириб олиш шунинг учун керакки, ҳар бир инсон ҳар бир сўзга ўзининг фикрини жойлайди. Шунга қарамай, одатда диалогда кўп гап айтилмаган бўлади ва ҳар бир киши бошқасини ҳам ўзи ўйлаётгандек ўйлаётир деб ишонади. Биз эса фарқли хилқатлармиз.\nКАЛИТ СЎЗ: Кибр


ОАВ Петербургга чиптасиз учиб борган қизчанинг хатти-ҳаракатини ўрганди\n19:24 / 27.04.2016\nВнуково аэропорти камералари ёрдамида Санкт-Петербургга чиптасиз учиб кетган 11 ёшли қизчанинг қандай қилиб бу ишга қўл урганлигига ойдинлик киритилди. Маълум бўлишича, қизча аниқ мақсад билан ҳаракатланган. Бу ҳақда “Российская газета” манбага асосланиб хабар бермоқда.\n“Внуковога у катталар изидан келган. Паспорт назорати вақтида у бир йўловчининг ортига очиқ-ойдин беркиниб олади. Аэропорт ходими уни тик тургани учун пайқамай қолади. Йўловчиларнинг шахсий текширув пайтида улардан ҳужжат талаб этилмайди, шу боис қизча қийналмасдан бу босқичдан ҳам ўтиб олади”, — деб ёзади нашр.\nМаълум бўлишича, қизча самолёт бортига кўп фарзандли оилага қўшилиб кириб олади. Оиланинг билетлари текширилгач, қизча улар билан бирга самолёт бортига кириб олади.\n11 ёшли ўқувчи қиз бир ўзи Москвадан Петербургга чиптасиз учиб кетди


Путиннинг Байдендан сўраган телефон мулоқоти 30 декабрга белгиланди\n26 январ 2022, Тошкент вақти: 22:23\nАҚШ президенти Жо Байден ва Россия президенти Владимир Путин (фотоколлаж)\nАҚШ президенти Жо Байден бугун, 30 декабрь куни Владимир Путин билан телефон орқали сўзлашади, гарчи икки мамлакат делегациялари Янги йил таътилидан кейиноқ хавфсизлик кафолатлари бўйича тўлақонли музокаралар олиб бориши белгиланган бўлса-да, дея хабар қилди CNN.\nАҚШ Миллий хавфсизлик кенгаши вакили Эмили Ҳорн мулоқот Россия президенти сўровига кўра ўтказилишини билдирган. Унга кўра, Байден “масала Россияга алоқадор бўлса, икки мамлакат раҳбарларининг тўғридан-тўғри мулоқоти ўрнини ҳеч нарса боса олмайди” деб ҳисоблагани учун бунга рози бўлган.\nШу билан бирга, МХК вакилининг урғулашича, “Байден маъмурияти Россиянинг Украина билан чегарада ҳарбий қудратини ошираётганига қарши ҳаракатларини мувофиқлаштириш мақсадида Европадаги иттифоқчилари билан фаол фикр алмашишда давом этмоқда”.\nРоссия ҳукумати 17 декабрь куни хавфсизлик кафолатларига доир иккита лойиҳани эълон қилган эди. Москванинг энг асосий талаби НАТОнинг шарққа томон кенгайишни давом эттиришдан воз кечишидир.\nРоссия Ғарб билан муносабатлар кескин таранглашуви манзарасида ўзига хавфсизлик кафолатлари берилишини талаб қилмоқда. Ғарб мамлакатлари эса Украина билан чегара яқинида катта қўшин тўплаган Россияни ушбу мамлакатга бостириб киришга ҳозирлик кўраётганликда гумон қилади.\nОқ уй, агар Россия Украина суверенитетига дахл қилгудек бўлса, мисли кўрилмаган санкцияларга дуч келиши ҳақида огоҳлантирган. Шу билан бирга, Байден маъмурияти Россия билан музокара қилишга тайёрлигини билдирган.


By Muslimaat on\t Mart 17, 2014 Муслима\nБорлиғимда қирқ икки ой яшаган рўё Амира – жуфтим ҳалолим. 1975 йил уни йўқотиб, оғир мусибатга учраганман ва мени қаттиқ ғам босган эди. Кейин Аллоҳ азза ва жалла лутфу марҳамат қўли билан қалбим жароҳатини даволади ва менга шундай бир лутф кўрсатдики, унинг васфида қалам ўзини йўқотади. У Зот мусибатим ўрнига яхшиликни алмаштирди. Ҳаётим ва қалбимни бахту сурур оғушига солди. Синови ҳикмат, атоси раҳмат бўлган, у ҳолатда ҳам, бу ҳолатда ҳам барча ишнинг эгаси бўлган улуғ Илоҳимга улкан шукрлар келтиришга қарздорман. Бошимга ўша мусибат тушган кезлари менга кўрсатилган ажойиб лутфу илтифот намойишларининг айримларининг юзидан ниқобни очсам, неъматни сўзлаш сифатида хайрли бир иш бўлса, ажаб эмас. Аёлим бемор бўлиб ётган пайтлар Аллоҳга кўп илтижо қилар эдим. Бирор кеча йўқ эдики, ҳаммаси ёки кўп қисмини йиғи-сиғи, тазарруъ ва дуода бедор ўтказмаган бўлсам.\nБир куни тушимда ғойибдан бир овоз эшитдим: «Амира ўлди!» Ваҳима босган ҳолда уйғондим ва суннатда айтилганидек, чап томонимга туфлаб, бошқа томонга айланиб олдим. Кўзимни уйқу олиши билан ўзимни яна ўша ерда кўрдим. Олдимда дераза ортида сочу юзлари очиқ, шаклу шамойили аниқ кўриниб турган бир қизни кўрдим. Айнан ҳалиги овоз: «Бу сенинг аёлинг, Музийъа!» деди.\nЎшандан уч кун кейин аёлим вафот этди. Орадан бир неча ой ўтиб, Аллоҳ азза ва жалланинг қазою қадарида бор экан, менга бир қиз ҳавола қилинди. Не кўз билан кўрайки, айнан мен тушда кўрган чеҳра. Барча аломатлари, тузилиши худди ўзи. Аввалгисининг вафотида Аллоҳ таолонинг қазосини қабул қилганимдек, бу иккинчиси билан менга қилган икромини ҳам шукрона билан қабул қилдим.\nКейинроқ аёлимга бояги ажойиб тушни айтиб бериб, унга: «Турмуш қуришнинг-ку тасдиғини кўрдим, «Музийъа»нинг маъноси нима?» дедим. У:«Шоядки, Аллоҳ мени Ўзига даъват қилувчилар сафига битса», деди. (Музийъа – луғатда «хабар тарқатувчи» дегани) Мўминлар Роббиларига иймонларини зиёда қилсинлар! Соғлом онг эгалари тубан тобелик сарқитларидан озод бўлсинлар! Зоелик саргардонлигидан ўзликни таниш ҳамда ҳар бир неъматнинг эгаси, жумлаи раҳмат манбаи бўлмиш ўз Яратувчилари ва хожалари билан ораларини тузатиш йўлига ўтсинлар! Хос саҳифаларим сандиғидан, ўн йилдан кўп вақт ўтиб бугун ташқарига чиқараётганим, саноқли яқин дўстларим ва аҳбобларимдан бошқа ҳеч ким билмайдиган бу сўзларни нашр қилиб, ўқувчилар қўлига топширишга мени ундаган нарса шу бир парча насрга бўлган қаттиқ ғаюрлигим бўлди. Зотан энг нозик туйғуларим, дил сўзларимни унга тўкиб солган эдим. Унга юрагим ва тилим орасидаги бор бисотимни – чин туйғуларим ва беназир таъбирларни ишга солиб, жило берган эдим. Бўлиб ўтган воқеа ёпилиб кетган. Мусибатни эса Аллоҳ азза ва жалла менга яхшиликка алмаштириб берган. Бироқ бу сўзлар қийматини билган киши учун қимматбаҳо ўлмас санъат асаридир, мангу гўзал вафодорликни абадийлаштиришдир. Шу билан бирга, бу сўзлар ибрат олмоқчи бўлган киши учун катта ибратдир.\nОлима аёл Рамазонда мусулмонликни қабул қилди


Туркия қирувчиларни Россиядан оладими ёки АҚШдан? Мудофаа вазири муносабат билдирди | Qalampir.uz\nТуркия қирувчиларни Россиядан оладими ёки АҚШдан? Мудофаа вазири муносабат билдирди\nОлам\t30 Октябрь 2019 17:32 3153\nТуркия Мудофаа вазири Ҳулуси Aкар Россиядан Су-35 қирувчи самолётларини сотиб олиш режалари ҳақидаги ОAВдаги хабарларни рад этди. Бу ҳақда РИА Новости хабар бермоқда.\nAввалроқ, Туркиянинг Daily Sabah нашри ҳарбий манбаларга таяниб, Москва ва Aнқара Су-35 қирувчи самолётларини етказиб бериш бўйича шартнома тузишга тайёр эканини хабар қилган.\nAкарнинг сўзларига кўра, Туркия ҳали ҳам Aмериканинг Ф-35 қирувчи самолётларини ишлаб чиқариш ва сотиб олиш дастурида иштирок этишдан манфаатдор. Расмий Москва ва Aнқара ўртасида Россиянинг қирувчи самолётларини етказиб бериш бўйича музокаралар давом этаётганини, ҳозирга қадар уларда аниқлик йўқлигини кўрсатяпти.\nСу-35 — бу кўп мақсадли, юқори маневра қилинадиган 4 ++ авлод қирувчи, кучланиш вектори билан бошқариладиган двигателларга эга. 4 ++ авлод қирувчиси комбинацион жиҳатидан бешинчи авлод жанговар самолётларга яқинлигини англатади.\nСентябрь ойи бошида Туркия Президенти Ражаб Тойиб Эрдўған МAКС-2019 авиа кўргазмасида Россия раҳбари Владимир Путин билан бирга Су-35 ва Су-57 қирувчи самолётларини бориб кўрганди.\nҚўшма Штатлар бундан олдин расмий Aнқаранинг Россиянинг С-400 зенит-ракета тизимини сотиб олгани учун Туркияни Ф-35 дастуридан чиқариб ташлаган.\nТуркия С-35 ҳақидаги хабарларни рад этди\n21 Январь 17:25 33790\n21 Январь 18:27 18043


Бош саҳифаҲамкорлар янгиликлари«Ипотека-банк» АТИБ акциядорлари диққатига!\nАкциядорларнинг умумий йиғилиши интернет орқали онлайн режимда, масофадан туриб йиғилишни олиб бориш имконини берувчи “eVOTE” – Электрон овоз бериш хизмати (http://evote.uz/) ёрдамида ўтказилади.\n1. “Ипотека-банк” АТИБ Кузатув кенгашининг 2021 йил якунлари бўйича фаолияти ҳамда “Ипотека-банк” АТИБнинг ривожланиш стратегиясига эришиш бўйича амалга оширилаётган чора-тадбирлар тўғрисидаги ҳисоботини тасдиқлаш.\n2. “Ипотека-банк” АТИБ Бошқарувининг “Ипотека-банк” АТИБнинг 2021 йил якунлари бўйича фаолияти ва 2022 йилга мўлжалланган устувор вазифалари тўғрисидаги йиллик ҳисоботини тасдиқлаш.\n3. “Ипотека-банк” АТИБнинг 2021 йилдаги молиявий-хўжалик фаолиятини текшириш натижалари бўйича “Ипотека-банк” АТИБ Тафтиш комиссиясининг ҳисоботини тасдиқлаш.\n4. “Ипотека-банк” АТИБнинг 2021 йил учун йиллик молиявий ҳисоботи аудитини ўтказиш бўйича ташқи аудитор хизматлари учун тўланадиган ҳақнинг юқори миқдорини оширишни тасдиқлаш.\n5. “Ипотека-банк” АТИБнинг 2021 йил якунлари бўйича олинган соф фойдасини тақсимлаш ҳамда имтиёзли акцияларга дивидендлар тўлашни тасдиқлаш.\n6. “Ипотека-банк” АТИБнинг 2020-2023 йиллар учун ривожланиш стратегиясининг 2021 йил якунлари бўйича ижросини эшитиш.\n7. “Ипотека-банк” АТИБнинг 2021 йил якунлари бўйича йиллик ҳисоботини тасдиқлаш.\n8. 2021 йил якунлари бўйича “Ипотека-банк” АТИБ корпоратив бошқарув тизимини мустақил баҳолаш натижаларини тасдиқлаш.\n9. “Ипотека-банк” АТИБ Кузатув кенгаши таркибини қайта сайлаш.\n10. “Ипотека-банк” АТИБ Тафтиш комиссияси тугатилишини тасдиқлаш.\n11. “Ипотека-банк” АТИБ уставига ўзгартишлар киритишни тасдиқлаш.\n12. “Ипотека-банк” АТИБ Кузатув кенгаши тўғрисидаги низомга ўзгартишлар киритишни тасдиқлаш.\n13. “Ипотека-банк” АТИБнинг Халқаро молия корпорацияси билан тузилган келишувлари шартларига ўзгартиришлар киритишни тасдиқлаш.\n14. “Ипотека-банк” АТИБ ташкилий тузилмасини янги таҳрирда тасдиқлаш.\n15. “Ипотека-банк” АТИБ томонидан 2021 йил давомида аффилланган шахс билан тузилган битимни тасдиқлаш.\n16. “Ипотека-банк” АТИБнинг аффилланган шахслар билан келгусида йиллик акциядорлар умумий йиғилишигача муддатга тузиши мумкин бўлган битимларини тасдиқлаш.\n17. “Ипотека-банк” АТИБ Бошқарувининг аффилланган шахслар билан битимларни ва йирик битимларни мустақил амалга ошириши учун банкнинг кундалик хўжалик фаолияти билан боғлиқ битимларини аниқлаш ҳамда уларнинг амалга оширилишини маъқуллаш.\n18. Ўзбекистон Республикаси Марказий банкининг 2022 йил 11 январдаги 15-20/17-сонли хатини ижро этиш бўйича “Ипотека-банк” АТИБ томонидан амалга оширилган ишларни тасдиқлаш.\nАкциядорларни навбатдаги йиллик умумий йиғилиш ўтказилиши ҳақида хабардор қилиш учун реестрни шакллантириш санаси: 2022 йил 31 май.\nАкциядорларнинг навбатдаги йиллик умумий йиғилишида иштирок этиш ҳуқуқига эга бўлган акциядорлар реестри тузиладиган сана: 2022 йил 24 июнь.\nАкциядорлар навбатдаги йиллик умумий йиғилишга оид ҳужжатлар билан банкнинг www.ipotekabank.uz корпоратив веб-сайти, http://evote.uz/ сайти орқали танишишлари ёки cenbum@ipotekabank.uz электрон манзили орқали сўров юборишлари мумкин.\nАкциядорларнинг умумий йиғилишида иштирок этиш учун акциядорларни рўйхатдан ўтказиш http://evote.uz/ сайтида интернет орқали уларнинг электрон овоз бериш хизматидан фойдаланган ҳолда йиғилишда қатнашиш ҳуқуқига эга бўлган акциядорлар рўйхатига киритилганлиги тўғрисида электрон хабарнома олган пайтдан бошлаб ўтказилади.\nАкциядорларнинг йиллик умумий йиғилишида иштирок этиш шартлари билан http://evote.uz/ манзили бўйича электрон овоз бериш хизмати орқали (тел.:+998 90-006-77-44) танишишингиз мумкин.


09:01 / 18.05.2017\n16 май куни «Ўзбектелеком» АК бош офисида «Ўзбектелеком» АК раҳбарияти ва мутахассисларининг Google Global Cache (GGC) компанияси вакиллари билан иш юзасидан учрашув ўтказилди. Учрашув давомида ҳамкорлик ҳамда Ўзбекистон фойдаланувчилари учун Google сервисларининг сифатини яхшиланиши масалалари муҳокама этилди.\nУчрашувда GGC вакиллари Дейв Швартс ва Ян Клири «Ўзбектелеком» АК технологик майдонида GGC ускуналарини ўрнатиш орқали Ўзбекистон фойдаланувчилари учун Google сервислари сифатининг яхшиланиши имкониятларини намойиш этдилар.\nУчрашув якунида томонлар ўзаро манфаатли ҳамкорлик ўрнатиш бўйича келишиб олдилар. «Ўзбектелеком» АК тармоғида GGC боғламали CDN’нинг ишга туширилиши билан Google энг оммавий ресурсларини кешлаш имконияти пайдо бўлади, бу эса Ўзбекистон фойдаланувчилари учун Google сервисларининг сифатини сезиларли даражада оширади.


01 март 2021, Тошкент вақти: 03:34\nЎзбекистон президенти Ислом Каримов мамлакатда ҳар уч одамнинг икки нафари мобил телефонига эгалиги ва бу аҳолининг турмуш фаровонлиги тобора ошаётганидан далолат эканини таъкидлади.\nЎзбекистонда 20 миллион одам уяли телефон хизматидан фойдаланмоқда. Интернетдан фойдаланувчилар сони эса 10,2 миллионга етган. Бу ҳақдаги статистик маълумотлар 16 январь куни Ўзбекистон президенти Ислом Каримов оғзидан янгради.\nЎзбекистон раҳбари Ислом Каримов Вазирлар Маҳкамасининг 16 январь куни бўлиб ўтган йиғинда мамлакатда 20 миллион одам уяли телефон хизматидан фойдаланиши ва бу аҳоли равнақи белгиси эканини қайд этди.\nЖаноб Каримовга кўра, ҳозир Ўзбекистонда ҳар бир оилага ўртача 3-4тадан уяли телефон тўғри келмоқда.\n- Ўтган йилда 500та янги база станцияси ишга туширилганидан сўнг Ўзбекистонда мазкур юқори техналогияли алоқа тизимидан фойдаланувчилар сони 20 миллионга етди, аҳолига кўрсатилаётган алоқа хизмати ҳажми эса 26 фоизга ошди,- деди Каримов.\nЖаноб Каримов, шунингдек, Ўзбекистонда Интернет нархи аввлги йиллардагидан 11,6 фоизга камайгани боис ушбу тармоқдан фойдаланувчилар сони 10,2 миллионга етганини таъкидлади.\n- Мамлакат Интернет тармоғида маълумотларни ўтказиш қуввати тўрт баравар ошди, тезлик эса 1 ярим баравар ортди, - деди Каримов.\nБундан аввалги чиқишларида жаноб Каримов Ўзбекистонда ҳар уч оиланинг бири енгил автомобилга эгалиги ҳақида гапирганди.\nАҳоли фаровонлиги уяли телефонлар сони билан ўлчанмайди\nЎзбекистонлик Тоҳир Собировнинг ишонишича, президент Ислом Каримов келтирган статистика тўғри бўлиши мумкин. Лекин аҳоли равнақи ва фаровонлиги машиналар ёки уяли телефонлар сони билан ўлчанмайди.\n- Тўғри ҳозир Ўзбекистонда мактаб ўқувчисида ҳам уяли телефон бор. Кўпчилик энг сўнгги IPhone ёки Samsung аппаратларини кўтариб юрибди. Қишлоққа борсангиз ҳам шу. Ўртоғим бор, қишлоқда яшайди. Уйи йиқиламан, деб турибди, қўлида Samsung S5. Ўзи нон-чойга яшайди. Нимаси фаровонлик буни, - дейди ўзбекистонлик Тоҳир.\nКузатувчиларга кўра, Ўзбекистон статистикасида 20 миллион абонент қайд этилгани билан шунча одам уяли телефон хизматидан фойдаланишини англатмайди.\n- Ҳозир ўлик номерлар кўпайган. SIM картани олиб, бир-икки кун фойдаланганидан сўнг, бошқасини оладиганлар кўп. Бундан ташқари бир одам уч-тўртта номер олиб қўйгани бор, - дейди Тоҳир Собиров.\nАксар ўзбекистонликлар абонентлар сони ортгани билан алоқа сифати яхшиланмаганини айтишади.\n- МТСни ўрнида очилган UMS да алоқа яхшироқ бўлади деб умид қилган эдик, барибир аввалги МТСдагидай эмас. Бундан ташқари қиммат. Интернет тезлиги ҳам рисоладагидай эмас, - дейди UMS мижозларидан бири.\nЎзбекистонда мобил алоқа сифати МТС Ўзбекистон мамлакатдан чиқиб кетганидан сўнг ёмонлашди.\nСолиқларни тўламаслик каби бир қатор қонунбузарликларда айбланган МТС Ўзбекистон 2013 йилда лицензиядан маҳрум этилганди.\nЎзбекистондаги мобил алоқа бозорининг 40 фоизи айнан шу ширкатга тўғри келган.\nНатижада бир кунни ўзида 10 миллионга яқин мижоз мобил телефон алоқасидан узилиб қолганди.\nАйни пайтда ўзбекистонлик фойдаланувчилар Интернет хизмати нархи ҳам баланд эканидан нолишади.\nҚимматлиги боис кўпчилик ундан фойдала олмаётир. Ҳозирги вақтда Интернетдан фойдаланиш баҳоси Ўзбекистонда кундузи соатига ўртача 600 сўм, кечки пайтда 400 сўм, тунда 250 сўм ва азонда 200 сўмга тўғри келмоқда.\nБу нархларни ойлик маошларга солиштирганда Ўзбекистонда буни ҳамманинг чўнтаги кўтаравермаяпти.


Барглардан бирини танлаб, севги муносабатларида қандай эканлигингизни билиб олинг - Zamin.uz\n08:00 / 15 марта 2020\nА. Сиз жуда мақсадингизни аниқ йўналтирилган кишисиз. Агар ошиқ бўлсангиз, яхши ва кучли муносабатлар қуриш учун ҳамма нарсага тайёрсиз. Сиз ҳис-туйғуларга берилувчансиз, сизнинг севгингиз ўлмайди. Сиз жуда мард жуфтсиз ва севган инсонингизни алдашни хоҳламайсиз.\nB. Бу сиз эркинликни севишингизни айтади. Сиз севган пайтингизда, узоқ вақт давомида ҳақиқий туйғуларингизни намоён эта олмайсиз, чунки сиз жиддий ва узоқ давом этадиган нарсага тушишдан қўрқасиз. Сиз тажриба орттиришни ёқтирасиз. Ва муносабатларда\nҳақиқатдан ҳам жуда эҳтирослисиз!\nC. Демак, сиз ўзингизнинг муносабатингизни бутунлай ўзгага берасиз. Бир маънода ўзингизни бошқа одамга бағишлайсиз, бу сиз учун яхши эмас. Шунга қарамай, сизнинг жуфтингиз сиз билан ҳар қандай шароитга мослашадиган "мослашувчан" бўлганингиз учун сизнинг муносабатингиз чиндан ҳам қулай бўлади. Лекин ўзингизга ғамхўрлик қилишни унутманг!\nD. Бу сизнинг идеалист ва романтик эканингизни айтади. Сизнинг муносабатларингиз соф ва самимий бўлиши мумкинлигини жуда яхши биласиз. Ҳар бир учрашув сизнингча биринчи ўринда. Сиз учрашув олдидан ўзингиз тайёрлаб, ажойиб режалар ва романтик хаёлларга эга бўласиз. Сиз замонавий дунёда жуда кам намунадирсиз!\nсевги мақсад инсон\nДин Кунтц коронавирусни пандемиясини башорат қилганмиди?


НИГEРИЯ: Давлат ҳарбий самолёти қочоқлар қароргоҳини «адашиб» портлатиб юборди\nШанба, 21 Январ 2017 11:49\nСешанба куни Боко Ҳарамга қарши ҳарбий топшириқ билан ҳавога кўтарилган Нигерия Ҳаво Кучлари самолёти адашиб қочоқлар лагерини портлатиб юборди. Ҳужум натижасида 100дан ортиқ қочоқлар қурбон бўлди, дея хабар бермоқда АП нашри.\nНигерия Ҳаво Кучлари ҳарбий қўмондони генерал-маёр Лаки Ирабор Камерун билан чегарада юз берган бу ҳужум ҳақидаги маълумотни тасдиқлади. Таъкидлаш жоизки, бундай хато илк бор ҳарбийлар томонидан тан олинмоқда.\nҚўмондоннинг айтишича, жароҳатланган орасида икки аскар ва Чегара Билмас Шифокорлар ва Қизил Хоч Халқаро Қўмитасининг нигериялик ишчилари бор. «Ҳаво Кучлари тинч аҳолини қасддан нишонга олмаган бўлар эди, лекин албатта текширув ўтказилади», - дейди генерал.\n« Шавкат Мирзиёев: “Хотин-қизлар учун алоҳида поликлиника ташкил қилишимиз керак”\tФРАНЦИЯ: Безиерс шаҳар ҳокими «Йил ёлғончиси» дея эътироф этилди »\nҲарбий суд исроиллик аскарни қотил деб ҳукм чиқарди


НАТО бош котиби Украинадаги вазият кескинлашганини билдирди\nНАТО бош котиби Йенс Столтенберг Украина чегараларида кескинлик кучайганини билдирди, дея хабар тарқатмоқда РИА Новости.\nСтолтенберг Украинадаги вазият ёмонлашганини қайд этиб, НАТО вазиятни пасайганини кузатмаётганини билдирди. Шимолий Атлантика бош котиби Россияни можарони«зудлик билан юмшатишга» чақирди. Шунингдек, Столтенберг НАТО ва Россия ўртасидаги мулоқотни мураккаблаштирдиган бир қатор жиддий келишмовчиликлар борлигини қўшимча қилди.\nАввалроқ Столтенберг Россияга Москвадаги миссияларни тиклашни таклиф қилган эди. Шунингдек, у томонларлар ўртасида тўғридан-тўғри алоқа йўналишини яратиш ташаббуси билан чиқди ва ҳарбий алоқалардан фаолроқ фойдаланишга чақирди. НАТО бош котиби бу таклифлар салбий воқеаларнинг олдини олишга ишонишини айтди.\n26 куни АҚШ Украинага қурол-яроқларнинг янги партиясини етказиб берганини расман эълон қилганди. АҚШ бош котиби Энтони Блинкен ушбу қурол-яроқлар Киевга шу ҳафта етиб боришини билдирганди.\nКиритилди: 01:27 27.01.2022. Ўқилди: 4245 марта. Фикрлар сони: 2 та.


ЎРТА АСР АКАДЕМИЯСИ - Mehrob.uz\nЎРТА АСР АКАДЕМИЯСИ\naccess_time25-декабр 2021, 14:37 visibility360\nТарихчи Гюстав Лебон мусулмонларнинг илм-фанга эътиборини олқишлаб бундай дейди: “Мусулмонлар илм-фанга бутун вужудлари билан берилишди. Қайси шаҳарни фатҳ этишса, биринчи галда масжидлар қуриб, сўнг университетлар очишди. Бу, ўз навбатида, кўпгина шаҳарларда нуфузли олий ўқув юртлари сони ортиб боришига хизмат қилди”.\nЎрта асрда Бағдод шаҳрида бунёд этилган «Байтул ҳикма» сўзсиз йирик илмий воқеа саналади. “Байтул ҳикма” (“Донишмандлик уйи”) даставал халифа Ҳорун Рашид (мил. 786–809) даврида “Хизанатул ҳикма” номи остида кутубхона очиш билан бошланди. Кутубхонага санъат ва илм-фанга оид турли тиллардаги тўрт миллион жилддан иборат ноёб қўлёзма ва китоблар келтирилди. Ибн Фаратнинг сўзига кўра, кутубхонада ноёб ва бебаҳо китоблардан истаган талаба фойдаланиши, шунингдек, қоғоз ва сиёҳдон таъминланиши йўлга қўйилган.\nҒарб оламидаги кутубхоналар билан қиёсласак, 9 асрда Константа кутубхонасида бор-йўғи 356 та, 11 асрда Бенедиктбеуренда 100 та, 1130 йили Бамбергдаги кутубхонада 96 та китоб бўлган.\nҲорун Рашиднинг 30 йиллик халифалик даврида жуда кўп китоб йиғилдики, шу боис ўғли халифа Маъмун дастлабки бинога қўшимча иморатлар қуриб, кенгайтиришига қарор қилди. Бунинг учун халифа Маъмун 200 000 динор маблағ сарфлади (1 динор 4,25 грамм олтинга тенг). Мажмуа қуриб битказилгач, унга “Байтул ҳикма” номи берилди ва академияда турли туман илмларни ўрганиш ишлари бошланди.\n“Байтул ҳикма” 9 асрнинг ўрталарида дунёдаги энг катта кутубхонага, шунингдек, математика, астрономия, тиббиёт, кимё, зоология, география ва картография каби илмлар ўрганиладиган мажмуага айланди. Ўша давр олим ва таржимонлари ёрдамида жамланган китоблар араб тилига ўгирилди.\nХалифа Маъмун «Байтул ҳикма»ни кенгайтириш ишлари билан чекланиб қолмади. Балки унинг қошида осмон жисмларини кузатиш учун иккита расадхона ҳам бунёд эттирди. Биринчиси, (828 йилда) Бағдоднинг Шаммосия минтақасида, иккинчиси Дамашқ яқинидаги Қасиюн тоғида, (831) йилда қад кўтарди. Ибн Қифтий бундай ёзади: “Ҳақиқатан, “Байтул ҳикма” турли илмий йўналишлар маркази бўлиб, Ҳорун Рашиднинг институт ҳақидаги фикр ибтидосидир. Ўғли халифа Маъмун уни рўёбга чиқарди.\n«Ҳикмат» сўзи, мусулмон олимларининг фикрига кўра, илоҳий илмлар, ҳисоб, табобат ва фалакиётни ўзига қамраб олган”.\n“Байтул ҳикма” эркагу аёл, бошқа миллат, бошқа дин вакили бўлсин, дунёнинг турли бурчакларидан келган илмга ошно барча учун хазина бўлди. Таржимонлар, олимлар, ёзувчилар, адабиётшунослар ва бошқа ўз касбининг усталари китобларни мутолаа қилиш, уларни бошқа тилларга ўгириш, нусха кўчириш, баҳс-мунозара ўтказиш учун йиғлар эдилар. Араб, форс, иврит, сурёний, юнон ва лотин тилларида сўзлашар ва маърузалар ўқишарди.\nҲунайн ибн Исҳоқ таржимонлар етакчиси эди. У тўрт тилда бемалол суҳбат қура олган. Олим Платон ва Аристотелнинг асари ва шарҳлари ҳамда юнон табобатининг уч асосчиси Гиппократ, Гален, Диоскоридларнинг асарларини араб тилига ўгирди. Шунингдек, Эвклиднинг “Ибтидо”, Птоломейнинг “Алмагест”, Менелайнинг “Сферика” асарлари ҳам таржималар орасидан ўрин олди. Машҳур таржимонлар орасида Аристотелнинг “Ҳайвонлар китоби”ни араб тилига ўгирган руҳонийнинг ўғли Юҳанно ибн Батрик Туржуман ҳам бор эди.\n“Байтул ҳикма”да шунчаки асарларни таржима қилиш билан чекланилмаган, балки мутахассис олимлар уларни ўрганиб, воқелик билан солиштиришган, изоҳлашган, керак ўринда раддиялар ёзиб қолдиришган.\nБағдоддаги академияда фаолият юритган олимлар орасида Бану Мусо ибн Шокир Мунажжим (астроном), Яҳё ибн Абу Мансур Мунажжим Маъмун (халифа Маъмуннинг астрономи), Муҳаммад ибн Мусо Хоразмий (математик), Саид ибн Ҳорун котиб (ёзувчи), Ҳунайн ибн Исҳоқ -Ибодий ва ўғли Исҳоқ, Собит ибн Қурра ва Умар ибн Фарруҳон Мунажжимлар шуҳрат қозонишди.\n“Байт ул-ҳикма”га ўз таржимаси ва янги китоби билан ҳисса қўшган олиму таржимонларни халифа Маъмун китобнинг оғирлиги баробарида олтину динорлар билан мукофотлаган.\nБағдодда муваффақият билан очилган академиянинг довруғи бутун дунёга таралди. Шу туфайли бошқа мусулмон ўлкаларида ҳам мазкур таълим анъанасига алоҳида эътибор берилди. Натижада 1005 йили Қоҳирада ҳам халифа Ҳаким томонидан “Дорул ҳикма” қад кўтарди. У 165 йил давомида талабаларга зиё улашди.\n1258-йили Бағдод мўғуллар хони Хулагу томонидан эгаллангач, “Байтул ҳикма” бузиб ташланди. Ундаги ноёб қўлёзмалар дарёга оқизиб юборилди. “Байт ул-ҳикма”га оид археологик маълумотлар жуда оз сақланиб қолди.\nБу ҳақдаги маълумотлар тарихчи Табарий ва Ибн Надимнинг манбаларида батафсил келтирилди.\n Абдуҳалимов Б. Байтул ҳикма ва Марказий Осиё олимларининг Бағдоддаги илмий фаолияти. -Т.: “Ўзбекистон”, 2010.\nНАСЛНИ ЧЕКЛАШ ҲАҚИДА ҲУҚМ


Ўз олмангизни танланг! - 24 Сентября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nЧетверг, 2018-03-22, 11:13 PM\nГлавная » 2016 » Сентябрь » 24 » Ўз олмангизни танланг!\nЎз олмангизни танланг!\nБуни қарангки, олма нафақат кишига саломатлик, тетиклик баҳш этувчи, балки, руҳиятдан сўзловчи ажойииб мева ҳам экан. Суратдаги олмалардан бирини танлаб, тестнинг жавобини ўқинг.\nСиз учун виждон поклиги ҳар нарсадан устун. Иккиюзламачиликка умуман тобингиз йўқ. Борича бўлишдан уялмайдиган кишилар тоифасидансиз. Ҳаётий фалсафангиз эса тушкунликка тушиб қолганингизда ҳам таслим бўлмасликка ундайди. Беҳудага ташвишланмасликнинг ўзи бахт эканини яхши англайсиз. Айниқса, ўз қўлларингиз билан дарахтдан узиб олган сарҳил олма сиз учун баридан аъло.\nШўх-шаддодсиз. Очиқ чеҳрангиз атрофдагиларни оҳанрабодек жалб этади. Саргузаштларсиз ҳаёт сиз учун зерикарли ва рангсиз. Мағрур ва ўта замонавий аёллар тоифасига мансубсиз. Янги ва ноодатий нарсалар дарҳол эътиборингизни жалб этади. Олмали хўрозқанд эса жону дилингиз.\nАжойиб инсонсиз, гарчи ўзингизни қизиқарли кишилардан санамасангизда, атрофингиздагилар фикрингизга қўшилишмайди. Сиздаги ҳаётга бўлган ишонч, тасаввур оламингизнинг бойлиги, кўпчиликни илҳомлантиради, яхшиликка ундайди. Кишиларнинг ишончини қозонишда сизга тенг келадигани йўқ. Яқинларингиз берган маслаҳатларингизга сўзсиз амал қиладилар. Олмадан тайёрланган пирогни жуда ёқтирасиз.\nЯқинларинигизнинг ишонган тоғисиз. Фикрларингиз, ҳаёлларингиз ва ҳатто туйғуларингизда ҳам оғир-вазминликни сақлаб қолгансиз. Бироз тортинчоқлик ҳам сизга бегона эмас. Одатда гапиришдан кўра эшитишни афзал биласиз. Ва бу уйғунликнинг бузилишни ҳаёлингизга ҳам келтирмайсиз. Ёдингизда бўлсин, саломатлигингиз учун олма шарбати жуда фойдали.\nҲаётдан баҳраманд бўлиб яшайдиган кишилардансиз. Ҳатто саргузашт излаб юришингизга ҳам хожат йўқ, дунёнинг жамики қизиқ нарсалари борки, сиз томон интилади. Ҳар бир куннинг қадрига етиш фазилатингиз мақтовга лойиқ. Сизни олмали печеньени ёқтирувчи кишилар қаторига қўшиш мумкин.\nДоносиз! Зийраклигингиз кўпчиликни ҳайрон қолдиради. Гарчи ҳаётда у қадар сўзомол бўлмасангиз-да, зарурат туғилганда барчанинг эътиборини тортиш қўлингиздан келади. ҳам қувноқ, ҳам ақилли инсонсиз. Янги узилган сувли олма сизга жуда ёқади.\nКатегория: Foydali maslahatlar / Полезны советы | Просмотров: 262 | | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Бодибилдинг, културизм (инглизча BodyBuilding - тана тузилиши) - спорт тури. Тана мушакларини гантел, штанга, тош ва ҳ.к. ёрдамида ривожлантириш, уни чиройли ва бақувват қилишга қаратилган машқлар тизими. Бундай машқларга дастлаб Юнонистон ва қадимги Римда катта эътибор берилган. Мисрда гавда мускул...\nБокс (ингизча box — муштлаш, зарб) — спорт тури, икки рақибнинг сирти чарм, ичи юмшоқ қопламали қўлқопларда қоида асосида яккамаякка муштлашиш мусобақаси. Бокс тарихи милоддан аввалги даврда Миср ва Бобилда уюштирилган яккамаякка муштлашиш мусобақаларига бориб тақалади. Юнонистон қадимги Олимпия ўйи...\nГандбол (немисча hand - қўл, ball -тўп), қўл тўпи — спорт ўйини. 19-аср охирида Европада пайдо бўлган. Даниялик Хальгер Нильсон ихтиро этган (1898). Гандбол учун катталиги 40x20 м ли майдон керак; оғирлиги 325—475 г, айланаси 54—58 см бўлган чарм тўп билан ўйналади. Майдоннинг икки томонида эни 3 м,...\nДзюдо (японча дзю — юмшоқ, до — йўл) — спорт яккакураши. Дзюдога Японияда профессор Дзигоро Кано (1860—1938) 1882 йилда асос солган. У японларнинг жиу-жицу яккакурашидан инсон саломатлигига зиён етказмайдиган усулларини олиб, Дзюдони жисмоний баркамолликка етаклайдиган спорт тури сифатида шакллантир...\nЕнгил атлетика — спортнинг энг оммавий турларидан бири. Турли масофаларга югуриш, спортча юриш, сакраш (баландликка, узунликка, уч ҳатлаб, лангарчўп билан), улоқтириш (найза, лаппак, босқон), ядро ирғитиш, кўпкураш (ўнкураш, еттикураш) машқларини ўз ичига олади. Енгил атлетикада 50 дан зиёд машқ бор...


Мақолалар мазкур саъна бўйича сараланган: Вторник, 30 Июнь 2015\nСешанба, 13 Апрель 2021\nВторник, 30 Июнь 2015 05:00\nТабиий гиламлар жилоси\nТермиз туманилик ёш ҳунарманд Ойжамол Ўдамуродованинг қўлида жило топаётган гиламлар, нақшинкор сумкалар бежиримлиги, юқори сифати билан харидорларга манзур бўлмоқда.\nДепутатлар мамлакатимизда амалга оширилаётган ислоҳотларнинг ҳуқуқий базасини янада такомиллаштиришга қаратилган қонун лойиҳаларини кўриб чиқдилар\n29 июнь куни Олий Мажлис Қонунчилик палатасининг навбатдаги мажлиси бўлиб ўтди.\nТадбиркорлик ривожининг мустаҳкам пойдевори\nПойтахтимизда Ўзбекистон Республикаси Марказий банки томонидан Президентимизнинг 2015 йил 15 майдаги “Хусусий мулк, кичик бизнес ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида”ги Фармони ижросига бағишланган матбуот анжумани ташкил этилди.\nПиллачилар эришган улкан муваффақият\nМамлакатимиз пиллачилари 26 минг тоннадан зиёд “кумуш тола” тайёрлаб, йиллик шартнома мажбуриятини бажардилар. Ушбу қимматбаҳо хом ашё ипакчилик ва тўқимачилик саноатимиз тараққиёти, экспорт салоҳияти ошиши ва аҳоли турмуш фаровонлиги таъминланишида муҳим аҳамиятга эга.\nТақдиримизга битилган бахт\nЁшлик давримиз жуда қийин шароитда ўтган. Мактабга қатнаш учун қишда лой кечиб, ёзда чанг-тўзон оралаб юришга мажбур бўлардик.\nПрезидентимизнинг Матбуот ва оммавий ахборот воситалари ходимларига йўллаган табриги биз, журналистларга кўтаринки кайфият, юксак ғурур ҳамда улкан масъулият бағишлади. Унда қалам аҳлининг шарафли ва машаққатли меҳнати эътироф этилиши билан бирга, глобаллашув деб ном олган, шиддат билан ўзгариб бораётган ҳозирги замонда соҳани янада ривожлантириш муҳим аҳамиятга эга эканлиги алоҳида қайд этиб ўтилди.\nБундан бир неча ўн йил аввалги қишлоқ шароитини гапирсам, набираларим “Эртак айтаяпсизми, буви?” деб қолишади. Мана, масалан бозор-ўчар қилиш, дейлик, қанд-қурс олишга ҳам шаҳарга боришга тўғри келганини айтсам, ҳайрон бўлишади.\nЎзбекистоннинг интеллектуал салоҳияти илм-фан равнақига қаратилаётган эътибор натижасида тобора ошмоқда\nҲар бир давлатнинг иқтисодий тараққиёти, ижтимоий соҳалар ривожи бевосита унинг илмий ва интеллектуал салоҳияти билан чамбарчас боғлиқ. Айниқса, рақобат кун сайин кучайиб бораётган ҳозирги шароитда амалиётга илмий ҳажмдор, юқори самарали ишланмалар, илғор инновацион технологияларни татбиқ эмасдан туриб, харидоргир маҳсулотлар ишлаб чиқаришнинг имкони йўқ.


Энг арзон гўшт қайси бозорда сотиляпти? | Qalampir.uz\nЭнг арзон гўшт қайси бозорда сотиляпти?\nБу қизиқ\t18 Июнь 2020 10:39 8183\nЎзбекистондаги бозорларда сотилаётган айрим озиқ-овқат маҳсулотларининг нархи маълум бўлди. Давлат статистика қўмитаси ҳудудларидаги марказий деҳқон бозорларида 2020 йил 16 июнь куни кузатув ўтказиб, алоҳида турдаги озиқ-овқат маҳсулотларининг минимал-максимал нархларини келтирди.\nКузатув натижасига кўра, 1 кг мол гўштининг (суяксиз гўштидан ташқари) минимал нархи, Нукус шаҳрининг “Нукус деҳқон бозори”да қайд этилган (37 000 сўм). Мол гўштининг максимал нархи эса, Тошкент шаҳрининг “Олой деҳқон бозори”, “Фарҳод деҳқон бозори” ва “Миробод деҳқон бозори”да кузатилди (65 000 сўм).\nОлиб борилган кузатув натижаларига кўра, картошканинг минимал нархи Андижон шаҳрининг “Янги бозор деҳқон бозори” ва “Андижон шаҳар марказий деҳқон бозори”, Бухоро шаҳрининг “Бухоро марказий деҳқон бозори” ва Тошкент шаҳрининг “Фарҳод деҳқон бозори”да қайд этилган (1 500 сўм). Максимал нархи эса, Тошкент шаҳрининг “Миробод деҳқон бозори”да (7 000 сўм) қайд этилди.\nКузатув натижасига кўра, пиёз маҳсулотининг минимал нархи Термиз шаҳрининг “Марказий деҳқон озиқ-овқат бозори”да (750 сўм) рўйхатга олинди. Максимал нархи эса Тошкент шаҳрининг “Олой деҳқон бозори” ва “Миробод деҳқон бозори”да кузатилди (3 000 сўм).\nСабзи маҳсулотининг минимал нархи кузатув натижасига кўра, Жиззах шаҳрининг “Эски шаҳар деҳқон бозори”, Термиз шаҳрининг “Марказий деҳқон озиқ-овқат бозори”, Гулистон шаҳрининг “Гулистон деҳқон бозори”, Фарғона шаҳрининг “Марказий деҳқон бозори”, Тошкент шаҳрининг “Фарҳод деҳқон бозори”да (1 000 сўм) қайд этилган. Максимал нархи эса, Тошкент шаҳрининг “Олой деҳқон бозори”да (5 000 сўм) кузатилди.\nТухум маҳсулотининг кузатув натижасига кўра, минимал нархи Гулистон шаҳрининг “Гулистон деҳқон бозори”, Янгийўл шаҳрининг “Ихтисослашган Янгийўл шаҳар деҳқон бозори”, Тошкент шаҳрининг “Фарҳод деҳқон бозори”да қайд этилди (6 000 сўм). Максимал нархи эса, Тошкент шаҳрининг “Олой деҳқон бозори”да қайд этилган (13 000 сўм).\nКузатув натижаларига кўра, гуруч маҳсулотининг минимал нархи Нукус шаҳрининг “Нукус деҳқон бозори”да рўйхатга олинган (“Нукус 2” навли гуруч 4 500 сўм). Максимал нарх эса, Тошкент шаҳрининг “Миробод деҳқон бозори”да кузатилди (“Лазер” навли гуруч 18 000 сўм).\nЎсимлик ёғи маҳсулотларининг кузатув натижасига кўра, минимал нархи Тошкент шаҳрининг “Эски жўва деҳқон бозори”, “Қўйлиқ деҳқон бозори” ва “Миробод деҳқон бозори”да (маҳаллий пахта ёғи 8 400 сўм) кузатилди. Максимал нархи эса, Тошкент шаҳрининг “Олой деҳқон бозори”да (кунгабоқар ёғи 14 500 сўм) кузатилди.\nШакар маҳсулотининг кузатув натижасига кўра, минимал нархи Тошкент шаҳрининг “Олой деҳқон бозори”, “Фарҳод деҳқон бозори”, “Миробод деҳқон бозори”, “Эски жўва деҳқон бозори” ва “Қўйлиқ деҳқон бозори”да (5 500 сўм) қайд этилди. Максимал нархи эса, Тошкент шаҳрининг “Миробод деҳқон бозори”да (7 000 сўм) кузатилди.\n18 Сентябрь 18:15 29887\n19 Сентябрь 11:57 29516\n19 Сентябрь 18:13 29468\n20 Сентябрь 13:55 27616\n20 Сентябрь 18:17 25536


“Хазинамиз таянчи” газетасининг нашр этила бошлаганига 25 йил тўлди – Jurnalist\nR S2021-03-22T12:43:05+05:0022 Mart, 2021|Сирдарё вил.|\nМустақиллик йилларида барча соҳаларда бўлгани каби солиқ соҳасида ҳам катта ислоҳотлар рўй берди. Соҳадаги ўзгаришларни, янгиланишларни, қабул қилинаётган қонунларни соҳа хизматчиларига, янгитдан шаклланиб келаётган соҳа эгалари тадбиркор ва бизнесменларга, кенг оммага билдириш, чуқур англатиш учун ахборот майдони лозим эди. Шу мақсадда Сирдарё вилоят солиқ бошқармасининг “Хазинамиз таянчи” газетаси бундан 25 йил илгари нашр этила бошлади.\nГазетани ташкиллаштириш ишларига вилоят Давлат солиқ бошқармасининг ўша даврдаги раҳбари Орзиқул Мўминов (марҳум) бош бўлдилар. Унинг биринчи бош муҳаррири техника фанлари номзоди Нормамат Тошбулов эди. Газетада турли йилларда тажрибали журналистлар Турдибек Назаров (марҳум), Тоғаймурод Ортиқов, Баҳринсо Норжигитова, Раҳмон Эшонқулов, Рустам Эминов, Хасан Абдувоҳидов, Абдураззоқ Бурлиев, Дилора Эсанова, Моҳира Йўлдошева, Илғор Халиловлар фаолият юритдилар.\nГазета ўқишли чиққанлиги учун, унинг обунаси ҳам йил сайин ортиб борди. Йиллар давомида газета ўз олдига қўйилган мақсадни амалга оширди. Аҳолига солиқ ҳақидаги билим ва тушунчаларни бера оладиган, бу борадаги мамлакат ва вилоятдаги янгиликлардан бохабар этгувчи энг яхши нашрга айланди.\nГазета бош муҳаррири Ҳикматилла Сулаймонов узоқ йиллардан буён шу газетада фаолият юритади. Билимли ва мулоҳазали журналист атрофига иқтидорли ижод аҳлини жам қилгани боис ҳам яхши натижаларга эришди. Мунозарали ва таҳлилий мақолалари билан газетхонлар эътиборига тушди.\nТадбирда сўзга чиққан Вилоят Давлат солиқ бошқармаси бўлим бошлиғи, вилоят солиқ бошқармаси Касаба уюшмаси раиси Шуҳрат Алимуҳаммедов, “Солиқ-сервис” Давлат унитар корхонаси директори Хасанбой Худойбердиев, Ўзбекистон Журналистлари ижодий уюшмаси Сирдарё вилояти бўлими раиси Бойжигит Абдуллаев ва бошқалар ушбу шодиёна билан “Хазинамиз таянчи” газетаси жамоасини муборакбод этдилар.\nГазетада турли йилларда фаолият юритган журналистлар ташкилотчиларнинг эсдалик совғалари билан тақдирландилар.


UZ зонасидаги доменлар сони 29 мингдан ошди - 26.08.2016, Sputnik Ўзбекистон\nБарча доменларнинг 46 фоизи жисмоний шахсларга, 90 фоизи Ўзбекистон фуқароларига расмийлаштирилган. 26.08.2016, Sputnik Ўзбекистон\nБарча доменларнинг 46 фоизи жисмоний шахсларга, 90 фоизи Ўзбекистон фуқароларига расмийлаштирилган.\nТОШКЕНТ, 26 авг — Sputnik. Бугунги кунга келиб UZ зонасидаги доменлар сони 29 мингдан ошиб кетди, деб хабар қилди миллий домен зонаси маъмурияти.\nСтатистика йил бошидан буён (25,3 минг домен) 3645та домен қўшилгани ёки 13,9 фоизга ўсиш қайд этилганини кўрсатади.\nУшбу давр мобайнида 8500дан ортиқ янги домен рўйхатга олинган ва 5000га яқин домен ўчирилган.\nКейинги йилларда Ўзбекистонда интернет тармоғидан фойдаланишни янада ривожлантириш борасида қатор чоралар амалга оширилмоқда. Жумладан «Ўзбектелеком» акциядорлик компанияси Ўзбекистон провайдерлари учун ташқи канал интернет хизматлари тарифларини 27 апрелдан бошлаб шу йилнинг ўзида олтинчи марта: 1 Мбит/секундга 112,91 долларгача туширилишини эълон қилганди.\n2015 йилда интернет хизматлари нархи 17 марта туширилган эди.\nСтатистикага қараганда, аҳолиси 30 миллионлик Ўзбекистонда 12 миллион киши интернетдан фойдаланади. Республикада интернетдан фойдаланишдаги энг катта муаммо унинг тезлиги юқори эмаслигидир.


ЎзА - Жавоҳирлар хазинаси 1000 йилдан сўнг ўзбек тилида чоп этилди\n05.02.2018 17:06 Чоп этиш версияси\nЎзбекистон ҳудуди қадимдан жаҳон цивилизацияси марказларидан бири бўлган. Аждодларимиз тафаккури маҳсули – қадимий ёзма манбалар халқимизнинг буюк маънавий бойлигидир. Тарихимиз, маданиятимиз ва буюк аждоларимизнинг бой илмий меросини чуқур ўрганиш, кенг тарғиб қилиш борасида амалга оширилаётган изчил ишлар, айниқса, ёшларни ҳар томонлама баркамол этиб тарбиялаш, уларни Ватанга муҳаббат, миллий ва умуминсоний қадриятларга ҳурмат руҳида улғайтиришда муҳим аҳамият касб этаётир.\nМаълумки, IX-XII ва XIV-XV асрлар Марказий Осиё минтақасида илмий маданий юксалиш даври – Шарқ ренессанси сифатида дунё илмий жамоатчилиги томонидан ҳақли равишда тан олинган. Мазкур даврда айниқса, математика, астрономия, физика, кимё, геодезия, фармакология, тиббиёт каби аниқ ва табиий фанлар ривожланди.\nБу даврнинг энг машҳур қомусий алломаси Абу Райҳон Берунийдир. Улуғ алломанинг 150 дан зиёд илмий ишидан бизгача фақат 30 дан ортиғи етиб келган. Аммо сақланиб қолган ушбу қўлёзмаларнинг тўлиқ бўлмаган намуналари ҳам аллома нақадар серқирра илмий мерос қолдирганидан дарак беради. Хусусан, Беруний дунё илм-фанида биринчилардан бўлиб денгизлар назариясини ишлаб чиқди. Ернинг шарсимон глобусини яратиш юзасидан ўзига хос янги ғояларни илгари сурди. Ер радиусини ҳисоблади. Унинг вакуум, яъни бўшлиқ ҳолатини изоҳлаб берди. Колумб саёҳатидан 500 йил аввал Тинч ва Атлантика океанлари ортида қитъа мавжудлиги ҳақидаги қарашни илгари сурди. Минераллар таснифи ва уларнинг пайдо бўлиш назариясини яратди. Геодезия фанига асос солди. Шунинг учун ҳам бутун дунё табиий фанлар тарихчилари томонидан XI аср “Беруний асри” деб номланиши бежиз эмас.\nУлуғ алломанинг бизгача етиб келган “Минералогия” асарида 30 дан ортиқ қимматбаҳо тош ва минералларнинг номи, уларнинг кимёвий ва физикавий хоссаларини аниқлаш, эритиб синаш, деярли барча қимматбаҳо тош ва турли маъданлар, уларнинг қотишмалари ҳақида илмий маълумотлар берилган. Бундан ташқари, Беруний минераллар ва маъданларнинг ўз давридаги нарх-навоси, баъзиларининг шифобахшлик хусусиятлари, нодир тош ва металлар билан боғлиқ айрим ирим-сиримлар, қизиқарли этнографик маълумотларни баён этганки, булар асарнинг муҳим тарихий манба сифатидаги аҳамиятини янада оширади.\n“Минералогия”нинг асосий қиммати унда турли минераллар оғирлиги аниқлаб берилишидир. Берунийгача бундай иш ҳеч қачон амалга оширилмаган эди. Айниқса, аллома Архимед қонунига асосланган ҳолда бир қанча минераллар оғирлигини ниҳоятда аниқ ўлчаган. Ҳозирги кундаги энг замонавий ўта сезгир ускуналар ёрдамида аниқланган ўлчов билан олим ўлчовининг фарқи юздан бирга ҳам тўғри келмаганини соҳа мутахассислари қайд этмоқда.\nАйни вақтга қадар Берунийнинг мазкур асари қатор хорижий тилларга таржима қилинган. Бироқ ўзбек тилига ҳали ўгирилмаган эди. Бу тарихий жараён яқинда амалга оширилди. “Минералогия” Навоий кон-металлургия комбинати ташаббуси ва ҳомийлигида Навоий давлат кончилик институти ҳамда Тошкент давлат шарқшунослик институти олимлари ҳамкорлиги билан минг йилдан сўнг ўзбек тилига таржима қилиниб, нашр этилгани барча илм аҳли учун муҳим воқелик бўлди. Ер ости бойликларини тадқиқ қилишда муҳим аҳамиятга эга мазкур асар мамлакатимиз олий ўқув юртлари ва илмий-тадқиқот институтлари, кутубхоналарга комбинат томонидан тарқатилди. Зеро, улуғ шоиримиз, Ўзбекистон Қаҳрамони Абдулла Орипов ёзганидек, Берунийнинг ақл машъали бугун ҳам ўз авлодларига йўлчи юлдуз бўлиб келмоқда.\nДарҳақиқат, кўҳна тарихнинг бир ҳақиқати бор. Қайси элда тинчлик ва барқарорлик ҳукм сурса, ўша жойда илм-фан тараққий топади. Мухтасар айтганда, тарихни пухта билмай, аждодларимизнинг оламшумул кашфиётларини чуқур ўрганмай, билим, маърифат ва юксак маънавиятга таянмасдан, бирор-бир соҳада янги марраларга эришиб бўлмайди.\nМаънавият ва маърифат маркази раҳбари,


БМТ терговчиси суриялик исёнчилар кимёвий қурол ишлатганини айтмоқда\n03 декабр 2020, Тошкент вақти: 13:29\nКарла Дел Понте гувоҳлар кўрсатмаларига асосланиб, Суриядаги исёнчилар зарин газини қўллагани хулоса қилинганини айтмоқда.\nСурия исёнчилари кимёвий қурол ишлатганига оид хабарларни инкор қилмоқда. Сурия Озодлик армияси матбуот вакили Германиянинг DPA агентлигига берган интервьюсида исёнчиларнинг ихтиёрида кимёвий қуроллар йўқ, дея таъкидлади.\nДушанба куни БМТнинг Сурия бўйича мустақил комиссияси вакили Карла Дел Понте суриялик исёнчилар кимёвий қурол ишлатганини айтган эди. Дел Понте Швейцария телеканалига берган интервьюсида, шу пайтгача тўпланган далиллар шунга ишора қилмоқда, дея таъкидлади.\nУнинг айтишича, терговчилар қўшни мамлакатларга қочиб ўтган қурбонлар ва уларни даволаётган шифокорлар билан суҳбатлашган.\nДел Понте гувоҳлар кўрсатмаларига асосланиб, Суриядаги исёнчилар зарин газини қўллагани хулоса қилинганини айтмоқда. Айни пайтда, ҳукумат кучлари кимёвий қурол ишлатганига оид далиллар топилгани йўқ, дея қўшимча қилди БМТ терговчиси.\nДел Понте зарин гази қачон ва қаерда ишлатилган бўлиши мумкинлигини аниқлаштирмади.\nПрезидент Башар ал-Ассад ҳукумати ва исёнчилар бир-бирини кимёвий қурол қўллаганликда айблаб келмоқда.\nАҚШ Президенти Барак Обама Дамашқ ҳукуматининг кимёвий қуролни ишлатиши Сурия бўҳронига оид вазиятни “тубдан ўзгартиради”, дея баён қилган.


Дўмбирачи робот «Йил танлови» бўлди\n13 Декабрь 15:17\nSEMEI. Kazinform – Семейда дўмбирачи робот ишлаб чиқарган ёшлар «Жыл таңдауы – 2019» (Йил танлови) танловида «Ёш олим» номинацияси ғолиби бўлишди, деб хабар беради Kazinform Назарбоев Интеллектуал мактаби матбуот хизматига ҳавола қилиб.\nТақдирлаш маросими «Жыл таңдауы – 2019» ёшлар форуми доирасида бўлиб ўтди. Физика-математика йўналишидаги Назарбоев Интеллектуал мактабининг 10-синф ўқувчилари Нурбол Мақтаев ва Мирас Муратқанов Семей ҳокими Ермақ Салимов қўлидан «Давлат ёшлар сиёсатини амалга оширишга қўшган ҳиссаси учун» мукофотини қабул қилиб олишди.\n«Устозимиз Бақитбек Оринбаев раҳбарлигида қилинган лойиҳамизнинг ғалаба келтирганидан хурсандмиз. Биз меҳнатимиз бесамар кетмаслигини сездик. Тадбир ташкилотчиларига ва лойиҳа етакчисига миннатдорчилик билдирамиз», - деди ўқувчилар.\nШаҳар ҳокими истеъдодли болаларни табриклаб, муваффақиятлар тилади.\nТаъкидлаб ўтамиз, Мирас билан Нурбол дўмбирачи роботни бир ой ичида йиғиб чиққан.\n#Көпбалалы отбасы #Технологиялар #Мукофот #Ёшлар сиёсати


Навоий шаҳридаги "Кимёгар" ўйингоҳида футзал бўйича 2005 йилда туғилган БЎСМ ва ИБЎСМ шуғулланувчилари ўртасида "Вилоят чемпионати" мусобақаси ўтказилди. » Navoiy viloyati Jismoniy tarbiya va sport boshqarmasi\nASOSIY » VILOYAT YANGILIKLARI » Навоий шаҳридаги "Кимёгар" ўйингоҳида футзал бўйича 2005 йилда туғилган БЎСМ ва ИБЎСМ шуғулланувчилари ўртасида "Вилоят чемпионати" мусобақаси ўтказилди.\nАвтор: admin от 10 февраль, раздел: VILOYAT YANGILIKLARI / SPORT YANGILIKLARI, просмотров 28\nЖорий йилнинг 10 феврал куни Навоий шаҳридаги "Кимёгар" ўйингоҳида футзал бўйича 2005 йилда туғилган БЎСМ ва ИБЎСМ шуғулланувчилари ўртасида "Вилоят чемпионати" мусобақаси ўтказилди.\nУшбу мусобақада жами 5 та жамоа Навоий шаҳрининг БЎСМ-1, Кармана тумани БЎСМ, Конимех тумани БЎСМ, Хатирчи тумани БЎСМ ҳамда Қизилтепа тумани БЎСМ жамоалари иштирок этишди.\n1. ўрин Навоий шаҳри БЎСМ-1.\n2. ўрин Хатирчи тумани БЎСМ.\n3. ўрин Кармана тумани БЎСМ.\nМусобақа якунида ғолиб жамоалар дипломлар билан тақдирланишди.\n"Чарм тўп" мусобақасининг Навоий вилоят босқичи бўлиб ўтди.


sergeli.tashkent.uz Sergeli.Tashkent.Uz - Замонавий Архитектура Ва Шаҳарсозлик Талаблари\nЗамонавий архитектура ва шаҳарсозлик талаблари - Бўлимга қайтиш\nТошкентдаги Симпозиумлар саройида 17 май куни “Замонавий жаҳон архитектураси” мавзуида семинар-тренинг бўлиб ўтди.\nТадбир Тошкент шаҳар ҳокимлиги томонидан “SFI Management Group” компаниясининг “Tashkent City Development” лойиҳасини амалга ошириш доирасида ўтказилди. Унда даниялик таниқли халқаро меъмор, “Gehl Architects” компанияси асосчиси Ян Гейл, пойтахтимиздаги лойиҳалаш ва қурилиш ишларига масъул мутахассислар, меъморлар, соҳага оид олий таълим муассасалари профессор-ўқитувчилари ва талабалар иштирок этди.\nЎзбекистон Республикаси Давлат архитектура ва қурилиш қўмитаси раиси ўринбосари А.Тожиев ва бошқалар мамлакатимизда шаҳар ва қишлоқларнинг замонавий меъморлик қиёфасини шакллантириш, йўл-транспорт инфратузилмасини реконструкция қилиш ҳамда янгилаш, кўчаларда пиёдалар ҳаракати ва транспорт воситалари қатновини замон талабларидан келиб чиққан ҳолда ташкил қилиш бўйича комплекс чора-тадбирлар амалга оширилаётганини алоҳида таъкидлади. Президентимиз Шавкат Мирзиёевнинг шу йил 1 майдаги “Ўзбекистон Республикаси Давлат архитектура ва қурилиш қўмитаси фаолиятини тубдан такомиллаштириш чора-тадбирлари тўғрисида”ги фармони бу борадаги ишлар кўламини янада фаоллаштиришга хизмат қилмоқда.\nТошкент шаҳри йилдан-йилга чирой очиб, миллий меъморлик анъаналари ҳамда дунё архитектураси ютуқларини уйғунлаштирган йирик мегаполисга айланмоқда. Замонавий иншоотлар, йўл ва кўприклар, хиёбонлар, истироҳат боғлари аҳолига кенг қулайлик яратмоқда. Буюк Британиядаги нуфузли “Экономист” журнали пойтахтимизни дунёдаги яшаш учун энг қулай 140 шаҳар орасида 58-ўринга лойиқ топгани ҳам бежиз эмас.\nБундан ташқари, пойтахтимизда яшил майдонларни кўпайтириш, ҳавонинг тозалиги ва табиий дам олиш масканларига яқинлик каби мезонларга ҳам алоҳида эътибор қаратилган. Амир Темур хиёбони пойтахтимиз аҳли ва меҳмонларининг энг севимли масканларидан биридир. Бу ердаги сунъий суғориш тизими пухта ўйлангани боис хиёбондаги гулзор ва майсазорлар ёзнинг жазирама кунларида ҳам ям-яшил бўлиб туради. Пойтахтимизнинг ана шундай хиёбонларида сайр қилиш, тоза ҳаводан нафас олиш, атрофдаги яшиллик ва маҳобатли архитектура ёдгорликларини томоша қилиш ўзгача кайфият бағишлайди.\nШаҳарлар инфраструктураси ривожланиши, уларнинг йирик мегаполисларга айланиши аҳоли учун янада сифатли турмуш даражаси, айниқса, пиёдалар учун, сайр қилувчилар учун зарур қулайликлар яратишни талаб этади. Бу борада мамлакатимизда олиб борилаётган ишлар кўлами кенгаймоқда, соҳада халқаро ҳамкорлик ривожланмоқда. Ушбу анжуман ҳам шаҳар меъморчилиги лойиҳаларини амалга оширишда аҳолининг яхши яшаши ва фаолият олиб бориши учун янада қулай шарт-шароитларни яратиш борасида жаҳон тажрибасини ўрганиш мақсадида ташкил қилинди.\nЯн Гейлнинг сўзларига кўра, замонавий жаҳон архитектураси одамларнинг қулай яшаши ва ҳаракатланишига мослаштирилган бўлиши лозим. Яшил майдонларни кўпайтириш, велосипед йўлаклари тармоғини ва пиёдалар зонасини ривожлантириш бу борада энг кенг тарқалган ва самарали усуллардандир. Инфратузилмаси тобора ривожланиб бораётган шаҳарлар кўча ва майдонларини пиёдаларга қайтариш зарур, бошқача айтганда, автомобилларнинг тўхтаб туриш жойлари, уларнинг тирбандлиги аҳоли ҳаёти учун ноқулайликлар туғдирмаслиги лозим.\n– Тошкент ям-яшил хиёбону майдонларга, боғ-роғларга бой шаҳар эканини алоҳида таъкидлашни истардим, – деди Ян Гейл. – Бу аҳоли учун янада қулай ва сифатли турмуш шароитини яратишга хизмат қиладиган омиллардан. Шаҳарларнинг аҳоли учун қулай тарзда барпо этилиши мамлакатга келаётган сайёҳлар оқимини кўпайтиришга ҳам хизмат қилади. Зеро, ҳар қандай одам турмуш тарзида, кўчаларда ҳаракатланиши жараёнида қулайликка интилади.\nДания Қироллиги Нафис санъат академиясининг меъморлик бўйича фахрий магистри, шаҳар архитектураси бўйича меъмор ва маслаҳатчи Ян Гейл Нью-Йорк, Копенгаген, Сидней, Лондон, Мельбурн каби йирик шаҳарлар кўчалари ва жамоат жойларини қайта қуришга оид лойиҳалари учун кўплаб халқаро мукофотлар соҳиби бўлган. Архитектор 50 йиллик фаолияти давомида шаҳарларда аҳоли учун кўркам ва қулай жамоат ҳудудларини яратишга улкан ҳисса қўшган. 2007 йилда Нью-Йорк транспорт департаменти Ян Гейл билан ҳамкорликда пиёдалар ва велосипедчилар учун қулайликлар яратишга қаратилган қатор лойиҳаларни амалга оширган. Халқаро меъмор Нью Йорк, Лондон ва Москва шаҳарларида жамоат жойларини аҳоли учун қулайлаштириш юзасидан тавсиялар ишлаб чиққан. Унинг муаллифлигидаги 6 китоб 35 тилга таржима қилинган.\nТадбир давомида Ян Гейл шаҳарлар архитектурасини ривожлантиришда инобатга олиниши ва амалга оширилиши зарур бўлган ислоҳотлар юзасидан таклиф ва тавсияларини билдирди. Иштирокчилар ўзларини қизиқтирган саволларга жавоб олди.\nЯн Гейл раҳбарлигидаги делегация Тошкент метрополитени, “Шаҳидлар хотираси” ёдгорлик мажмуаси, Ҳазрати Имом (Ҳастимом) мажмуи, Темурийлар тарихи давлат музейида бўлди.\nСайтда фойдаланувчилар сони: 124


Россиялик олимлар арманистонлик қизнинг кўзидан тўкилаётган кристаллар таркибини аниқлади » Новости Узбекистана сегодня: nuz.uz\nНовости Узбекистана → ЙЎҒ-Е → Россиялик олимлар арманистонлик қизнинг кўзидан тўкилаётган кристаллар таркибини аниқлади\n30-09-2019 09:54 0 974 Рейтинг1 Чоп этиш\nРоссиялик олимлар арманистонлик қизнинг кўзидан тўкилаётган кристаллар таркибини аниқлади\nРоссиялик олимлар Арманистондаги қишлоқлардан бирида яшовчи 22 ёшли Сатеник Казаряннинг кўзидан тўкилаётган кристаллар таркибини аниқлади. Бу ҳақда «НТВ» телеканали хабар бермоқда деб ёзади дарё.уз\nТелеканал мухбирлари Казаряннинг уйида бўлганида Сатеникнинг кўзидан ҳар уч-тўрт соатда ўнтагача кристалл бўлаги олинаётгани ҳақида ҳикоя қилинди. Улар бир неча бўлакни Россиядаги гемология лабораториясига экспертиза учун олиб борди. Бу ерда улар оддий шиша эканлиги аниқланди.\n«Организмда шиша ҳосил бўлмаслиги илмий исботланган факт. Казарян руҳий бузилиш — Мюнхаузен синдроми билан оғриган бўлиши мумкин. Бу ҳолатда инсон онгли равишда ўзига ўзи зиён етказади», — дейди мутахассислар.


Иброҳим Танко: “Мезбонлар жамоавий ўйин ҳисобига ғалаба қозонишди” - PFС "Navbahor"\nИброҳим Танко: “Мезбонлар жамоавий ўйин ҳисобига ғалаба қозонишди”\nНаманганда 26 март куни бўлиб ўтган Ўзбекистон - Гана (2:1) терма жамоалари ўртасидаги учрашувдан кейинги матбуот анжуманининг биринчи қисмида Гана терма жамоаси устози Иброҳим Танко ва мазкур баҳсда гол урган ҳужумчи Иссаҳаку Абдул Фатаву иштирок этиб, журналистларнинг саволларига жавоб беришди.\nУлар аввало ўйин ҳақидаги фикрларини билдиришди.\n- Бугун иккала жамоа ҳам яхши ўйнади. Биз иккита жиддий хатога йўл қўйдик ва рақиб голлар урди. Йигитлар ҳисобни тенглаштиришга ўзларида куч топа олишди. Ўзбекистон терма жамоасини ғалаба билан табриклайман, - деди Иброҳим Танко.\n- Жуда ҳам ажойиб учрашув бўлди. Ўзбекистон терма жамоаси бизнинг хатоларимиз эвазига ғалаба қозонди. Бу ерда ўйнаганимиздан хурсандмиз. Ўйлашимча, бу иккала жамоа учун фойдали бўлди, - деди Иссаҳаку Абдул Фатаву.\nЎзбекистон терма жамоаси сафида қайси футболчиларни алоҳида ажратиб кўрсата оласиз?\n- Мен рақиб сафидаги қайсидир футболчини ажратиб кўрсатишни ёқтирмайман. Тўғри, Ўзбекистон термаси таркибида 3-4 нафар футболчи ажралиб турди. Буни кеча ҳам айтгандим. Бугун мезбонлар жамоавий ўйин ҳисобига ғалаба қозонишди, деб ўйлайман.\n- Учрашув тўлиғича Ўзбекистон термаси ташаббуси остида ўтди. Бунга тайёрмидингиз?\n- Бу табиий ҳолат. Ўзбекистон терма жамоаси ўз майдонида, кўплаб мухлислар қаршисида ўйнади. Тўп назорати ҳам улар томонида бўлди. Лекин мен шогирдларим билан фахрланаман. Тўп ўтказиб юбориб, ҳисобни тенглаштира олганимиздан хурсандман.\n- Ўзбек халқи меҳмондўст сифатида яхши таассурот қолдирди. Ўзим ҳам мусулмонман, меҳмондўстлик мусулмон халқларига хос бўлган хусусият. Рақиб майдонида ўйнаганда, одатда мухлислар меҳмон жамоа футболчиларига қарши мухлислик қилишади. Бугун эса ишқибозлар иккала жамоани ҳам бирдек қўллаб - қувватлашди. Шу боис, учрашувдан кейин мухлисларга миннатдорчилик билдирдик.


Оҳангларда оқади умр, Ҳар зарбаси – юрак титроғи… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 11 Октябр 2018\tКӯришлар: 419\nмукофотининг соҳиби. Ўзбекистон Ёзувчилар уюшмаси аъзоси.\nЎткир Раҳмат шеърлари самимийлигига, гўзал ташбеҳлар ва истиоралар акс этган мисралари билан ўқувчини мафтун этади.\nАйниқса, табиатнинг табиий бўёқлари сўзларга кўчиб ўтиш жараёнида нафис ранг-баранглик ҳосил қилиши – шоир ижодининг ўзига хос жиҳати сифатида эътиборни тортади.\nБир имога маҳтал бўлиб у,\nБу ён, у ён ўтаверади.\nТутқазсалар ҳаттоки оғу,\nЛом-мим демай ютаверади.\nКим ўғри-ю, ким тўғри, билмас,\nБир бошдан у тутаверади.\nФақат амр қилсалар шу бас,\nПичоқ олиб бутайверади.\nСалла десанг каллани шу он,\nБир-бир кесиб отаверади.\nИнсон сифат арқонли ҳайвон,\nНега ҳиссиз эмассан, айтгил,\nДевор каби тўнкалар мисол.\nҲар қадамда титрайверсанг дил,\nДемак, умрим ўтади қаттол!\nҚай ҳолатга қиларсан тоқат,\nҚай бирига э, майли, дейсан.\nТақдиримда шу бўлса фақат,\nҚайси бир кун бошимни ейсан!\nНимадандир тўлмайди кўнглим,\nСекингина қўяр хўрсиниб.\nОвоз бермас - жим,\nЎз тафтида яшар исиниб.\nАтиргуллар турфа, ранго-ранг,\nТутар бири ўзини аранг —\nОфтобдан ер унга яқинроқ.\nСуйкалади ел ҳам бемалол,\nТиконларни писанд этмайди.\nОловланган япроқлар беҳол,\nНовдаларни маҳкам тутмайди.\nХазонларнинг намхуш ифори,\nДимоғингга урилар бесас.\nТитраётир қалбимнинг тори,\nҲаяжонда ҳар чиққан нафас.\nХазонрезги чоғларни ўйлаб.\nБир кун тотли,\nБир куни туздай,\nҲаёт шундай — ўтади куйдай.\nДунё шундай яралган азал,\nКўкат бир кун айланар хасга.\nҚувончу ғам қўйнига ҳар гал,\nМеҳмон келар о, бир нафасга…\nОсмон яна бўзлади қаттиқ,\nҚарсиллади чақмоқ тошлари.\nСеллар қуйди аччиқма-аччиқ,\nТоғ бўлди-ку, замин дошлари.\nБу севинчми ёки дард, билмам,\nНелардандир юрак тўлгандай?!\nКўз ёш тўкиб неки бўлса ҳам\nЕнгил тортгин, сочиб бўлгандай.\nҚайтгил, яна кўнгил боғига –\nКулгулари таралсин унинг.\nҲидларини бўйлаб доғидан,\nХотирангдан уйғот севгилинг.\nТинади шовқиннинг шашти ҳам шу он,\nКенг хона сув сепиб қўйгандек —\nТикилган ранг-баранг чеҳралар ҳайрон,\nАталган гулларни олар экан ким.\nҚутлуғ кун шарафи\nТўлғониб оқади туйғулар саси.\nБу боғда булбуллар сайрар,\nБоғланиб кўнгилга кўнгил риштаси.\nУфурар бир хушбўй —\nСочилиб кетишин истар шу онда.\nҚараган ҳар кўзга оловлар ёқар,\nКўнгиллар йўл бермас,\nКўнгил ҳар ҳолда…\nҚўл чўзар сабр-қаноат.\nЭзгулик опичлаб юрган бечора,\nЯхшилик тилайди уларга фақат.\nҚарашлар турфа ранг,\nЧигал ўй, хоҳиш.\nЎрмалар гоҳ зимдан,\nКўз тиккан бу олам —\nБугун: 19-01-2020 19:06:29